ELECTROLUX mašina za sušenje veša EDH3684PDE - Idealno.rs\nPočetna / Bela tehnika / Pranje i sušenje / Mašine za sušenje veša / ELECTROLUX mašina za sušenje veša EDH3684PDE\nMaksimalni kapacitet punjenja (kg): 8.0\nTrajanje režima "Suvo za orman" 1000181\nPotrošnja energije za Pamuk IronDry 10000\nTrajanje režima Pamu IronDry 10000\nProgrami za pamuk: Suvo za orman, Suvo za orman plus, Suvo za peglanje, Ekstra suvo\nSpecijalni programi sušenja: Osvežavanje, Osvežavanje vune, Easy Iron Plus, Vreme, Nežna odeća, Jorgan, Sport\nDimenzije VxŠxD u mm: 850x600x600\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za ELECTROLUX mašina za sušenje veša EDH3684PDE i izberi najbolju. Mašine za sušenje veša iz kategorije Pranje i sušenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda ELECTROLUX EDH3684PDE i vidi da li ti odgovara ili pogledaj druge proizvode brenda ELECTROLUX. Opis i tehnički podaci proizvoda ELECTROLUX EDH3684PDE se mogu razlikovati od onih u internet prodavnici u kojoj obavljaš kupovinu. ELECTROLUX mašina za sušenje veša EDH3684PDE je dostupan u prodavnici Cool Shop, Dr Techno, Elbraco, vmelektronik po ceni, koja je navedena pored svakog prodavca u meniju "Prodavnice".\nGarantne uslove za ELECTROLUX mašina za sušenje veša EDH3684PDE proveri u prodavnici u kojoj nameravaš da obaviš kupovinu. Slika za ELECTROLUX EDH3684PDE je simbolična, zato se pre kupovine u prodavnici uveri da je proizvod isti.


Srbija ubrzava put ka EU?! U Briselu još usaglašavaju novu metodologiju - 24sedam\nSrbija ubrzava put ka EU?! U Briselu još usaglašavaju novu metodologiju\nU Evropskoj komisiji navode da nova metodologija treba da unese novi dinamizam, veću efikasnost i ubrzanje procesa pristupnja Srbije EU\nEvropska komsija i dalje radi na usaglašavanju plana primene nove metodologije na pristupni proces Srbije, rečeno je danas Tanjugu u Briselu.\nNajviši zvaničnici Srbije, nakon konsulatcija sa predstavnicma EU, naveli su da u 2021. godini očekuju ”velike izmene” i otvaranje ”više poglavlja nego u prethodnih par godina zajedno”.\nNova metodologija će značajno ubrzati pristupne procese: Održan sastanak parlamentarnih odbora EU i Srbije


Izvor: SrbijaDanas.com, 02.Avg.2021, 12:16\nStankovićevi izabranici na teškom ispitu ako prođu Moldavce.\nFudbaleri Crvene zvezde saznali su ime protivnika u plej-ofu za plasman u grupnu fazu Lige šampiona.\nAko u 3. kvalifikacionoj rundi savladaju prvaka Moldavije Šerif iz Tiraspolja, klub sa Marakane će do trećeg ulaska u najelitnije klupsko takmičenje, u poslednje četiri godine, pokušati da dođe preko pobednika meča Dinama >> Pročitaj celu vest na sajtu SrbijaDanas.com << iz Zagreba i Legije iz Varšaveodlučeno je žrebom u Nionu!\nPodsetimo, crveno-beli su u drugom kolu deklasirali ekipu Kairata, posle poraza u Almatiju (1:2), izabranici Dejana Stankovića su počistili predstavnika Kazahstana sa 5:0.\nNa putu ka ulasku u Ligu šampiona, prošle sezone srpski prvak je zaustavljen od kiparske Omonije, dok je dve godine pre toga uspeo da ostvari veliki uspeh pobedama nad Kopenhagenom iz Danske i austrijskim Salcburgom.\nPrvi mečevi igraju se 17. i 18. avgusta, revanši su sedam dana kasnije.


RTS :: Brnabić: Sa Merkelovom o svim aspektima saradnje\nPolitika Brnabić: Sa Merkelovom o svim aspektima saradnje\npetak, 13. sep 2019, 15:47 -> 16:20\nBrnabić: Sa Merkelovom o svim aspektima saradnje\nPredsednica Vlade Srbije Ana Brnabić razgovarala je sa ambasadorom SR Nemačke u Beogradu Tomasom Šibom o toku priprema za predstojeću zvaničnu posetu SR Nemačkoj u koju premijerka odlazi 18. septembra, na poziv kancelarke Angele Merkel.\nPremijerka Brnabić je ocenila da će njena poseta Nemačkoj biti izvanredna prilika da se kroz susret sa kancelarkom Merkel razmotre svi aspekti saradnje, kako na političkom, tako i na ekonomskom planu.\n"Naš je interes da bilateralni odnosi budu što je moguće bolji, imajući u vidu značaj i uticaj Nemačke u okvirima evropske i svetske politike", istakla je premijerka Brnabić.\nGlavne teme razgovora biće bilateralni odnosi, ekonomija i pitanja u vezi sa spoljnom i evropskom politikom, navodi se na sajtu nemačke kancelarke.\nPredviđeno je da se Merkelova i Brnabićeva posle sastanka obrate medijima.\nAmbasador Šib je izrazio zadovoljstvo zbog zvanične posete premijerke Brnabić Berlinu, uz ocenu da ona pokazuje da politički dijalog Srbije i Nemačke potvrđuje obostrano nastojanje za unapređenje i dalje razvijanje odnosa na svim nivoima.\nNa sastanku je bilo reči i o značaju otvaranja Stalnog sekretarijata Transportne zajednice u Srbiji, kao i o procesu evropskih integracija Srbije.


CG emituje rubaljske obveznice | SerbianForum\nCG emituje rubaljske obveznice\n[h=1]CG emituje rubaljske obveznice\n[/h] Izvor: Tanjug\nMoskva -- Ministarstvo finansija Crne Gore planira emisiju državnih obveznica nominovanih u ruskim rubljama i tim povodom se već konsultovalo sa ruskim kolegama.\nKonačna odluka o plasmanu vrednosnih papira još nije doneta i za sada se ne navodi visina emisije crnogorskih obveznica niti njihov očekivani prinos.\nMoskovski mediji navode da će se najverovatnije obveznice staviti u promet na ruskoj ujedinjenoj berzi MMVB-RTS, ali u crnogorskom ministarstvu su naglasili da ruske berze nisu i jedino moguće mesto za plasman obveznica.\nRubaljske obveznice u Rusiji je do sada plasirala samo Belorusija. Trgovanje ovim vrednosnim papirima na Moskovskoj medjubankarskoj deviznoj berzi (MMVB) pokrenuto je u januaru 2011. godine.\nZainteresovanost za plasman na ruskom tržištu kapitala pokazivao je i Azerbejdžan, ali pregovori Moskve i Bakua su se završili bez rezultata.\nRuski finansijski eksperti, međutim, nemaju visoko mišljenje o potencijalnom zajmoprimcu, ukazujući da dolazak marginalnih, kao što je Crna Gora, ne menja investicionu klimu zemlje.\n"Ako se pogleda dinamika evroobveznica Crne Gore (u prometu je četvorogodišnji plasman sa otplatom 2016. godine) njihov prinos je porastao sa sedam na deset odsto. Ukoliko se prinos konvertuje u evro, on je isti kao kod trećerazrednih rubaljskih obveznica", kaže direktor sektora za strategiju na tržištu finansijskih instrumenata ruske VTB banke Nikolaj Podguzov.\nOn smatra da ruski investitori neće biti zainteresovani za crnogorske obveznice, što će dodatno opteretiti organizatore plasmana.\nPredsednik ruske Federalne službe za finansijska tržišta Dmitrij Pankin kaže da su "investitori krajnje odmereni prema kupovini takvih obveznice, s obzirom da rizici pojedinih zemalja rastu i finansijsko stanje mnogih izaziva ozbiljnu zabrinutost".


Obilježene godišnjice formiranja 7. Korpusa i Armije RBiH – RTV Bugojno\nObilježene godišnjice formiranja 7. Korpusa i Armije RBiH\nPolaganjem cvijeća i učenjem Jasina pred duše svih šehida i poginulih boraca Armije RBiH na lokaciji Centralnog šehidskog mezarja, i svečanom akademijom u Centru za kulturu u Travniku je upriličen centralni događaj obilježavanja 24.godišnjice 7.Korpusa Armije BiH i 26.godišnjice formiranja Armije RBiH.\nOrganizator manifestacije bio je Koordinacioni odbor temeljnih boračkih organizacija SBK-a (Organizacija porodica šehida i poginulih boraca,Savez ratnih vojnih invalida, Savez demobilisanih boraca i Savez dobitnika najviših ratnih priznanja).\nJedinice 7.Korpusa Armije Repubike BiH odigrale su historijsku ulogu u proteklom ratu, a njeni pripadnici pokazali neviđeno herojstvo i hrabrost u operacijama koje su bile ključne za odbranu države, istaknuto je na Svečanoj akademiji, koja je počela intoniranjem državne himne i odavanjem počasti svim pripadnicima Armije, koji su poginuli tokom agresije na Bosnu i Hercegovinu.\nUz čestitke koje su uputili ovim povodom, prisutnima su se obratili predsjednik Organizacionog odbora za obilježavanja pomenutih godišnjica ratni komandant i premijer SBK-a Tahir Lendo, načelnik Travnika Admir Hadžiemrić, general Fikret Čuskić, brigadni general i izaslanik Federalnog ministarstva za pitanja boraca Ramiz Dreković, potpredsjednica Federacije BiH dr. Melika Mahmutbegović, te ratni brigadir i izaslanik bošnjačkog člana Predsjedništva Selmo Cikotić.\nNeprocjenjiva je bila uloga Sedmog korpusa u operacijama na Vlašiću i Kupresu, deblokadi Sarajeva, oslobođenju Donjeg Vakufa, te borbenim operacijama na krajiškom ratištu. Iako je, po datumu formiranja, bio najmlađi, jer je osnovan u aprilu 1994.godine, njegove jedinice su ostavile trajan pečat u odbrani države tokom protekle agresije – naglasili su.\nIzvršena je predaja brigadnih zastava zamjeniku ratnog komandanta 7.Korpusa generalu Fikretu Čuskiću, koje su nosila djeca šehida, zajedno s pripadnicima jedinica koje su djelovale u sastavu ovog korpusa.\nProgram Svečane akademije uveličali su članovi Hora Elči-Ibrahim pašine medrese i Hora Mješovite srednje škole Travnik, a ovom prilikom pročitana su i imena učenika najboljih radova na konkursu koji je bio objavljen povodom obilježevanja pomenutih godišnjica.\nPoručeno je, također, kako je od ogromne važnosti izrada monografije Sedmog korpusa, koja bi trebala ugledati svjetlo dana iduće godine.\nInače, svečanoj akademiji povodom 24.godišnjice formiranja 7. korpusa i 26.godišnjice formiranja Armije Republike BiH prethodila je posjeta Centralnom šehidskom mezarju u Travniku, gdje je odata počast svim šehidima, koji su poginuli u odbrani države tokom protekle agresije.\nCvijeće su položile brojne boračke i druge delegacije s područja SBK-a i drugih nivoa, među kojima su bile delegacije s područja Ključa, Prijedora, Sanskog Mosta, te porodica komandanta Sedmog korpusa, rahmetli generala Mehmeda Alagića.


Početna » Kolumne » Svetislav Basara » Page 3\nVapi jedan deo Podfamoznog komentatorluka, sve odjekuje od pokliča: aferim, Base, hoćemo Novu demokratsku stranku, ali kako, čoveče, kako "pod ovakvim, nepodnošljivim uslovima"?\nPiše: Svetislav Basara 11. 1. 2019.\nAko ste shvatili jučerašnju fudbalsku metaforu, onda vam je jasno da se politička borba protiv jedne brojne, disciplinovane i dobro organizovane političke partije - kakva SNS jeste - može voditi samo na dva načina: ili (bar približno) isto toliko brojnom, disciplinovanom i dobro organizovanom političkom partijom (bolje više njih) ili revolucionarnim putem.\nPiše: Svetislav Basara 10. 1. 2019.\nPiše: Svetislav Basara 9. 1. 2019.\nTamo negde oko 1850. godine pretprošlog veka izvesni je Lapovac (Milutin, čini mi se, mrzi me da proveravam) na sednici ondašnjeg Praviteljstvujuščeg sovjeta predložio da se "pobiju svi pismeni ljudi u Srbiji jer takvi samo prave buntove".\nPiše: Svetislav Basara 5. 1. 2019.\nPreki noćni sud\nVidim juče da se Miša Brkić žestoko uzibretio nad prednovogodišnjom izjavom Jove Bakića da će Vučiću, ko biva, suditi revolucionarni, a ne redovni sud.\nPiše: Svetislav Basara 4. 1. 2019.\nPoranih u utorak drugog januara, siđoh do reke, na obalu Podfamoznog - umal ne napisah "donjeg" - sveta, da divnim stvorenjima čestitam ovu poprilično polovnu novu godinu i da, uzgred, vidim šta sanjaju i šta im se događa, kad imadoh šta i videti - 64 (i slovima šezdeset četiri) komentara.\nPiše: Svetislav Basara 3. 1. 2019.\nPrijatno se u iznenadih kad u subotu, u TV izveštaju sa protesta, ugledah transparent koji na kome je pisalo "nećemo samo promenu vlasti, hoćemo promenu sistema", tako nekako.\nPiše: Svetislav Basara 31. 12. 2018.\nPre nego što zađem u sitna crevca osnivanja Nove Demokratske stranke, imam za vas jedno pitanje iz opštetehničkog. Šta mislite kako funkcioniše baterija koja ima veoma snažan pozitivni pol, a čiji je negativni pol dibidus "prazan".\nPiše: Svetislav Basara 29. 12. 2018.\nSrbija je Obećana zemlja neuravnoteženosti "svih boja". To nije posledica loših politika nego loše psihologije, stoput sam to ovde napisao.\nPiše: Svetislav Basara 28. 12. 2018.\nNaređenje "odozgo" - ili pokušaj uvlačenja u Gornje Dupe "odozdo", dibidus svejedno - saglasno kome su zaposlenici Aerodroma Beograd u radnoj obavezi da iz čekaonice uklanjaju zaboravljene primerke NIN-a, Vremena i pročih nenarodnjačkih publikacija, jedan je od pouzdanih znakova vremena da će nam realnost relativno skorih dana dati još jednu šansu.\nPiše: Svetislav Basara 27. 12. 2018.\nPolitika debelog creva\nPre nego što zađemo u sitna crevca - a znamo da su crevca, pogotovo debela, prepuna neprijatnih sadržaja i klozetskih metafora - sledi pitanje od 150.000 sendviča.\nPiše: Svetislav Basara 26. 12. 2018.\nPrepiska "na relaciji" - čitaoci Danasu, Danas čitaocima - žestoko se bogme intenzivirala, pisma lete i tamo i vamo, pa je tako u jučerašnjem broju objavljena poslanica publiciste Rajka Đurića naslovljena "Vlada u senci".\nPiše: Svetislav Basara 25. 12. 2018.\nDragi čitaoci, još u vreme kada su rubrike "Pisma čitalaca" bile u zenitu, nije mi bilo sasvim jasno zašto i novinari ponekad ne zašilje plajvaz pa napišu pismo čitaocima.\nPiše: Svetislav Basara 24. 12. 2018.\nKad god intuitivno i saborno oseti da je dibidus zaglavila u ćorsokaku - a to joj se počesto događa - Srbija umesto da mućne glavom i što se kaže "okrene list" promeni - društveno uređenje, a sve drugo ostavi isto.\nPiše: Svetislav Basara 22. 12. 2018.\nNarod od kevlara\nPiše: Svetislav Basara 21. 12. 2018.


Demantovano hapšenje Hadžića | Autonomija\nDemantovano hapšenje Hadžića\nPortparol Tužilaštva za ratne zločine Bruno Vekarić i direktor policije Milorad Veljović negirali da je uhapšen jedi…\nPortparol Tužilaštva za ratne zločine Bruno Vekarić i direktor policije Milorad Veljović negirali da je uhapšen jedini preostali haški optuženik Goran Hadžić.\nNaime, danas se pronela vest da je preostali haški begunac uhapšen.\n„Nemam informaciju da je uhapšen Goran Hadžić, naprotiv, imam informaciju da nije, proveravao sam i rekli su mi da nije uhapšen“, rekao je Vekarić agenciji Beta.\nI direktor policije Milorad Veljović rekao je agenciji Beta da nema informaciju da je Hadžić uhapšen.\n„Ako nešto bude bilo, čuće se“, kratko je rekao Veljović.\nPodsetimo, ministar policije Ivica Dačić izjavio je ranije da je potraga za preostalim haškim beguncem Goranom Hadžićem intenzivna i da se nada da će biti uspešna, a predsednik Saveta za saradnju sa Haškim tribunalom Rasim Ljaljić da su nadlžene službe uložile sve raspoložive kapacitete kako bi Hadžić bio uhapšen.


Radio TV Stara Pazova - Konačna izlaznost u opštini Stara Pazova 57 posto\nKonačna izlaznost u opštini Stara Pazova 57 posto\nNa biračka mesta u staropazovačkoj opštini do njihovog zatvaranja u 20 časova izašlo je blizu 57% od upisanih birača. Kako javljaju naši reporteri, najveća izlaznost ostvarena u Novoj Pazovi gde je izašlo 61,44% birača. U Staroj Pazovi je zabeležena izlaznost od 53,65% a u Vojki 54,46%, Golubincima 59,3%. Kada su mesta u Podunavlju u pitanju najveća izlaznost je ostvarena u Starim Banovcima 58,1%, u Novim Banovcima 54,77%, Belegišu je 57,63%, u naselju Banovci Dunav izlaznost je 52,92%. U Surduku je glasalo 56,26% birača a u Krnješevcima 63,61% upisanih. Ovakva izlaznost je za nijansu manja od izlaznosti na izborima 2012. godine i znatno veća nego na republičkim izborima 2014. Zbog glasanja na više nivoa, prvi preliminarni zvanični rezultati se mogu očekivati oko 23 časa.


Tramp nastavio s napadima: Mulerove gnijevne demokrate žele da utiču na izbore - Vijesti.me\nOPTUŽIO GA DA ŽELI DA UTIČE NA IZBORE\nPredsjednik SAD Donald Tramp nastavio je danas sa napadima na specijalnog savjetnika Roberta Mulera koji vodi istragu ruskog miješanja u američke predsjedničke izbore, optužujući njegov tim da "uživa u uništavanju života ljudi" i da "nastoji da utiče na izbore".\nPredsjednik SAD se i danas okomio na Mulera na Tviteru, poslije navoda Njujork tajmsa da savjetnik u Bijeloj kući Don Mekgan obimno sarađuje s Mulerovim timom koji istražuje rusko miješanje u izbore 2016. godine i eventualnu povezanost Trampovog izbornog štaba s Moskvom.\n"Osramoćeni i diskreditovani Bob Muler i cijela njegova grupa gnevnih demokrata proveli su više od 30 sati sa savjetnikom u Bijeloj kući (Mekganom), samo na osnovu mog odobrenja, u cilju transparentnosti. Svako kome treba toliko vremena kada zna da nema dosluha s Rusjiom prosto je neko ko traži nevolju", tvitovao je danas Tramp.\n"Mulerove gnijevne demokrate žele da utiču na izbore. Oni su nacionalna sramota", dodao je Tramp.\nNjujork tajms je Mekgana uporedio sa savjetnikom nekadašnjeg predsjednika Ričarda Niksona, u vrijeme skandala Votergejt zbog kojeg je 1974. tadašnji predsjednik SAD podnio ostavku. Niksonov savjetnik Džon Din saradjivao je tada s tužiocima i doprinio njegovom padu, iako je služio zatvorsku kaznu zbog ometanja pravde.\nTramp je tokom vikenda navodio da njegov savjetnik nije "pacov" kao Niksonov savjetnik Din i optužio Mulerov tim da "traži nevolju".\n"Propali Njujork tajms napisao je danas lažni članak u kojem implicira da savjetnik Mekgan, zbog toga što je satima svjedočio pred specijalnim tužiocem, mora da bude 'pacov' tipa Džona Dina. Ali ja sam njemu i svima drugima dozvolio da svjedoče - nisam morao. Nemam šta da krijem", naveo je juče Tramp.\nDžon Din, čest kritičar Trampa, napisao je u subotu na Tviteru da sumnja da Tramp "ima bilo kakvu ideju o tome šta je Mekgan rekao Muleru".\n"I Nikson je znao da se ja sastajem s tužiocima, jer sam mu ja to rekao. Međutim, on nije mislio da ću im reći istinu", naveo je Din.\nPrvobitni Trampov pravni tim ohrabrio je Mekgana i druge zvaničnike Bijele kuće da sarađuju s Mulerom, poslije čega je Mekgan satima razgovarao s tužiocima.\nTramp je juče Mulerovu istragu ponovo nazvao "lovom na vještice" i okaraktisao je kao "makartizam najgore vrste".\n"Toliko života uništeno ni zbog čega - makartizam najgore vrste. Čitajte o kasnijem periodu Džozefa Makartija, jer smo sada savremenici Mulera i njegove bande prema kojima je Džozef Makarti beba. Namješteni lov na vještice", tvitovao je Tramp.\nDEEP STATE je velesvjetski problem.Tu su interesi multinacionalnih kompanija,Sorosa,Rotshilda i drugih mocnika kojima je Trump pomrsio racune.Kao i nasem gospodaru.


Radikali blokirali dva novosadska mosta\nRadikali blokirali dva novosadska mosta\nPovodom pogoršanja zdravstvenog stanja dr Vojislava Šešelja, Gradski odbor SRS Novi Sad, organizovao je danas protestnu vožnju centralnim novosadskim ulicama u kojoj je učestvovalo više od stotinu automobila.\nNa kraju protestne vožnje, koja je nazvana „Oslobodite Šešelja“, srpski radikali su svojim automobilima blokirali varadinsku Dugu i most Slobode u Novom Sadu.\n„Blokadom dva novosadska mosta Srpska radikalna stranka izražava revolt i bunt zbog stradanja i ubijanja dr Vojislava Šešelja u Haškom tribunalu. Ovo je početak masovnih protesta koje će Srpska radikalna stranka organizovati širom Srbije sa jednim ciljem -oslobađanje Vojislava Šešelja. Ova blokada je upozorenje, danas su blokirana dva mosta, sutra će biti blokirana cela Srbija. Srpska radikalna stranka se neće umiriti do ispunjenja naših zahteva, a to je ukidanje pritvora, momentalno i bezuslovno puštanje Vojislava Šešelja na slobodu, čime bi se stvorila mogućnost za adekvatnu zdravstvenu negu i zaštitu i ozdravljenje predsednika Srpske radiklane stranke.\nPozivamo sve slobodoljubive građane Srbije da se pridruže borbi koju Srpska radikalna stranka vodi za oslobađanje dr Vojislava Šešelja.“- izjavio je na vanrednoj konferenciji za medije ispred blokiranog mosta „varadinska Duga“, predsednik Gradskog odbora Srpske radikalne stranke Đurađ Jakšić.\nBlokada dva novosadska mosta kojoj je prisustvovalo nekoliko stotina simpatizera i pristalica Srpske radikalne stranke trajala je 45 minuta.\nNa konferenciji za medije Jakšić je najavio organizovanje protestnih večeri pod nazivom „Oslobodite Šešelja“ koje će se počev od ponedeljka 27. oktobra 2014. godine, održavati u prostorijama Srpske radikalne stranke u Novom Sadu.


OTKRIVEN DATUM, Makron uskoro stiže u Srbiju! Poseta u ODLUČUJUĆEM TRENUTKU za našu zemlju - TopVesti.rs\nZa našu zemlju izuzetna je čast što francuski predsednik dolazi odmah nakon najvećeg državnog praznika Francuske, 14. jula, te to ukazuje da Pariz želi značajno da pojača svoje prisustvo u našoj zemlji i regionu. Francuski predsednik boraviće u poseti Srbiji dva dana 15. i 16. jula kao gost predsednika Srbije Aleksandra Vučića, a činjenica da je reč\nFoto: Ivana Mastilović Jasnić / RAS Srbija Francuski predsednik Emanuel Makron boraviće u Srbiji 15. i 16. jula, piše "Politika". Makron dolazi odmah nakon najvećeg dravnog praznika Francuske, 14. jula, te, kako ističe ovaj dnevni list, to ukazuje da Pariz želi značajno da pojača svoje prisustvo u našoj zemlji i regionu. Francuski predsednik boraviće\nFrancuski predsednik Emanuel Makron boraviće u Srbiji 15. i 16. jula, piše “Politika” . Makron dolazi odmah nakon najvećeg državnog praznika Francuske, 14. jula, te, kako ističe ovaj dnevni list, to ukazuje da Pariz želi značajno da pojača svoje prisustvo u našoj zemlji i regionu. Makron će boraviti u Srbiji kao gost Aleksandra Vučića, a činjenica\nFrancuski šef države Emanuel Makron boraviće u poseti našoj zemlji dva dana, 15. i 16. jula, kao gost predsednika Srbije Aleksandra Vučića, saznaje „Politika”. Sama činjenica da je reč o dvodnevnoj poseti svedoči o želji francuske strane za potvrđivanje i dalje jačanje dobrih odnosa, uključujući i sve razvijeniju ekonomsku saradnju i godišnju razmenu\nSledeća Predsednik Francuske Emanuel Makron boraviće u poseti Srbiji 15. i 16. jula, gde će mu domaćin biti predsednik Srbije Aleksandar Vučić, a sastanak će biti prilika za unapređenje bilateralnih odnosa i postizanje razumevanja o čitavom nizu pitanja, od kojih je pitanje Kosova najvažnije, piše beogradska Politika. List kao navodi da je "posebna\n2019-06-12 Francuski predsednik Emauel Makron boraviće u Srbiji dva dana, 15. i 16. jula, kao gost predsednika Srbije Aleksandra Vučića, piše Politika. Sama činjenica da je reč o dvednevnoj poseti, smatra taj list, "svedoči o želji francuske strane za potvrđivanje i dalje jačanje dobrih odnosa", ukljujučujući i sve razvijeniju ekonomsku saradnju\nBEOGRAD - Najavljujući posetu francuskog predsednika Emanuela Makrona Srbiji u julu, Politika piše da je za našu zemlju izuzetna čast što francuski predsednik dolazi odmah nakon najvećeg državnog praznika Francuske, 14. jula, te da to ukazuje da Pariz želi značajno da pojača svoje prisustvo u našoj zemlji i regionu. Francuski predsednik boraviće u\nBEOGRAD: Predsednik Francuske Emanuel Makron boraviće u poseti Srbiji 15. i 16. jula, a sastanak sa predsednikom Srbije Aleksandrom Vučićem biće prilika za unapređenje bilateralnih odnosa i postizanje razumevanja o čitavom spektru pitanja, od kojih je kosovski problem najvažniji, piše današnja "Politika". Foto: EPA-EFE/STEPHANIE LECOCQ List navodi\nSve to ukazuje da Pariz želi da "značajno aktivira svoje prisustvo" u Srbiji i na Balkanu Emanuel Makron, Aleksandar Vučić, Foto: Tanjug - Francuski predsednik Emauel Makron boraviće u Srbiji dva dana, 15. i 16. jula, kao gost predsednika Srbije Aleksandra Vučića. Sama činjenica da je reč o dvednevnoj poseti "svedoči o želji francuske strane za potvrđivanje\nFrancuski predsednik Emauel Makron boraviće u Srbiji dva dana, 15. i 16. jula, kao gost predsednika Srbije Aleksandra Vučića, piše Politika. Foto: FoNet/TV FoNet (Arhiva) Sama činjenica da je reč o dvednevnoj poseti, smatra taj list, „svedoči o želji francuske strane za potvrđivanje i dalje jačanje dobrih odnosa“, ukljujučujući i sve razvijeniju ekonomsku


► Italijanski premijer zabrinut jer se građani suviše okupljaju po kafeima\nItalijanski premijer Đuzepe Konte izrazio je danas zabrinutost zbog mogućeg povratka epidemije koronavirusa pošto se građani sve više okupljaju na terasama kafea kako se ublažavaju mere karantina.\nU Italiji je posle epidemije tokom koje je preminulo više od 32.000 ljudi, od 4. maja počelo sa ublažavanjem mera karantina stanovništva. Italijani su počeli da izlaze posle dva meseca izolacije i ograničene slobode kretanja, ali su mnogi željni da se vrate i društvenom životu.\nRadnje, kafei i restorani u ponedeljak su ponovo otvoreni, a od tada u celoj zemlji su viđeni brojni mlađi građani koji proslavljaju izazlak iz karantina na terasama kafea.\nLokalni mediji preneli su i fotografije okupljenih bez maske po kafeima kako nazdravljaju.\nPredsednik italijanske regije Veneto Luka Zaja upozorio je da će ponovo zatvoriti restorane, kafee i plaže ako se poveća broj zaraženih zbog nepridržavanja mera zaštite.\n"Nemam ništa protiv špricera i aperitiva, ali tražim da se izbegavaju okupljanja i da se nose maske", dodao je Zaja posle objavljenih fotografija mladih u Padovi na kojima su pili i veselili se bez maske i držanja fizičkog odstojanja.


Dve kineske kompanije zainteresovane za izgradnju hidroelektrana na Morači\nPredstavnici dve kineske kompanije koje su zainteresovane za izgradnju hidroelektrana na reci Morači trebalo bi da uskoro doputuju u Crnu Goru kako bi o tome razgovarali sa crnogorskim zvaničnicima. Crnogorske vlasti u proteklih nekoliko godina nastoje da sprovedu taj projekat koji nailazi na kritike kod organizacija za zažtitu životne sredine.\nDnevnik Vijesti je objavio da su za izgradnju hidroelektrana na toj reci zainteresovane kompanije Power China i State Development and Investment Corporation (SDIC) i da bi potpredsednici tih kompanija, Su Han iz Power China i Žao Fengbo iz SDIC, trebalo da dođu u Crnu Goru polovinom juna.\nOni će se sastati sa zvaničnicima Ministarstva ekonomije Crne Gore, a jedna od tema razgovora bi trebalo da bude potpisivanje memoranduma o razumevanju.\nDve kompanije su, osim hidroelektrana na Morači, zainteresovane za ceo energetski sektor u Crnoj Gori, pišu Vijesti.\nDo sada je potpisano više memoranduma o razumevanju, a investitori koji su zainteresovani za izgradnju hidroelektrana na Morači su bili iz Kine, Turske i Slovenije. Jedna od kompanija koja je dala ponudu je i kineska kompanija Norinco, koja nije izabrana da gradi HE na Morači, ali je njena tehnička ponuda prihvaćena kao konačna.\nKompanija Norinco je ponudila da izgradi pet hidroelektrana u glavnom toku reke Morače i po jednu na njene tri pritoke, dok je turska firma Bereket Enerji predložila izgradnju četiri hidroelektrane bez pritoka.\nCrnogorsko Ministarstvo ekonomije je u novembru prošle godine saopštilo da očekuje da će dobiti još ponuda za izgradnju hidroelektrana na Morači.\nVlada Crne Gore je zainteresovana za sve predloge investitora, bilo da je reč o DBOT (projektuj-izgradi-koristi-predaj) ili BOT (izgradi-koristi-predaj) aranžmanu, pod uslovom da ne zahtevaju garancije države i da podrazumevaju najnovija rešenja iz energetike i zaštite životne sredine.\nViše organizacija za zaštitu životne sredine je, međutim, izrazilo zabrinutost zbog tih planova. Ekološki pokret Ozon je nedavno ocenio da bi trebalo zaustaviti sve aktivnosti u vezi sa velikim energetskim projektima, poput izgradnje hidroelektrana na Morači, jer u Crnoj Gori nema uslova za argumentovani javni dijalog zbog unutrašnje, pa i spoljne političke krize.\nTagovi: hidroelektrane, Norinco\nPočetna » Vesti » Električna energija » Dve kineske kompanije zainteresovane za izgradnju hidroelektrana na Morači


BalkanMagazin :: Kina zelenija zahvaljujući autobusima na struju\nčetvrtak, 03. maj 2018 11:16\nSve masovnijim korišćenjem elektrbuseva Kina, koja ima 99 odsto svih autobusa na električni pogon na svetu uštedi godišnju potrošnju nafte u Grčkoj.\nKina se protiv nesnosnog zagađenja vazduha u gradovima energično bori masovnim uvođenjem autobuseva na električni pogon u gradski saobraćaj. Tokom prošle godine je 99 odsto svih elektrobuseva na svetu bilo u Kini, a njihovo uvođenje se intenzivira dalje i ove godine, saopštila je agencija Blumberg.\nZahvaljući uvođenju novih autobusa na struju u Kini se štedi dnevno 280.000 barela nafte, što odgovara celoj dnevnoj grčkoj potrošnji nafte. Svakih pet nedelja u saobraćaj u Kini uđe još 9.500 bezemisionih autobusa, što odgovara celom autobuskom parku Londona.\nKina, bez sumnje, poslednjih decenija nema rivala u svetu u brzini ekonomskog razvoja. Naličje tog razvoja je, međutim, enormno zagađenje životne sredine, a pre svega, vazduha u gradovima. Prema Svetskoj zdravstvenoj organizaciji, u Kini je loš vazduh bio 2012. godine uzorok smrti oko milion ljudi, a potom je u naredne tri godine ta cifra povećana na čak 1,6 miliona.


Hiljade navijača dočekalo Luku na čuvenom "Bernabeuu" - Admiral Bet SPORT\nHiljade navijača dočekalo Luku na čuvenom "Bernabeuu"\nNemanja Đorđević Posted on 12. juna 2019. 15:00 12. juna 2019. 15:11\nLuka Jović i zvanično je predstavljen kao novo pojačanje madridskog Reala.\nNovi najskuplji Srbin u istoriji potpisao je petogodišnji ugovor sa "Kraljevićima", u transferu vrednom 60 miliona evra, dok je tokom predstavljanja sa predsednikom kluba Florentinom Perezom istakao da je svojevremeno "spavao u dresu velikana iz Madrida".\nPosle predstavljanja pred novinarima, odnosno ranije uspešno okončanih medicinskih pregleda, kako tradicija nalaže – dvadesetjednogodišnji Luka našao se u opremi trinaestostrukog prvaka Evrope na travi čuvenog "Santjago Bernabeua".\nNa tribinama ga je dočekalo više od deset hiljada navijača, koji su sa oduševljenjem ispratili njegov izlazak na teren.\nNekadašnji napadač Crvene zvezde postao je sedmi najskuplji igrač u istoriji Reala, iza Kake, Hamesa Rodrigeza, sadašnjeg trenera Zinedina Zidana, Kristijana Ronalda, Edena Azara i Gareta Bejla, a ispred Luiša Figa, Ronalda, Dejvida Bekama, Tiba Kurtoe…\nTagovi : fudbal, letnji prelazni rok, luka jović, real madrid, transferi, video\nDragan Milosavljević još dve godine u Unikahi\nTiramov sin na meti bundesligaša


» Dobrodošli na platformu za onlajn učenje - EU programi / EU Programmes\nDobrodošli na platformu za onlajn učenje\nUz podršku Delegacije Evropske unije u Republici Srbiji, Ministarstva za evropske integracije i EU Info centra, za vas smo razvili platformu za onlajn učenje. Platforma je namenjena svima kojima su potrebne detaljne informacije i onlajn obuka za pripremu i sprovođenje projekata kojima žele da konkurišu za neki od EU programa dostupnih u Srbiji.\nBudući da interesovanje za učešće u EU programima raste i da sve više institucija, organizacija, preduzeća, naučnih i obrazovnih, kao i ustanova kulture, ali i pojedinaca ima ideje za projekte i žele da učešćem u nekom od programa unaprede svoj rad, onlajn platforma predstavlja otvorenu i potpuno besplatnu mogućnost za dobijanje kvalitetnih informacija i veština za pisanje projekata.\nSrbiji je u ovom trenutku dostupno 12 EU programa, a na ovoj stranici možete pronaći detaljne informacije i potrebne linkove o tim programima. Naša misija je da vam olakšamo put do prijavljivanja projekta za neki od navedenih programa i da na kraju tog procesa ostvarite uspeh tako što će vaš projekat biti odobren, a vi početi da ga sprovodite.\nU svemu tome, veliku promoć pružiće vam nova platforma za onlajn učenje koju smo i razvili u te svrhe. Cilj nam je da kroz nekoliko jednostavnih koraka dođete do literature za kojom ste do sada bili prinuđeni da tragate na više različitih sajtova, stranica, linkova itd. Na platformi je, u vidu vebinara i snimljenih radionica postavljena i celokupna obuka za pripremu i implementaciju projekata koju je projekat „Podrška učešću u EU programima“ uz pomoć iskusnih eksperata sproveo u prethodnom periodu. Objedinjujući sve to na jednom mestu, na ovoj platformi, omogućavamo vam da kroz 6 modula podeljenih na tematske celine, a u okviru kojih se nalaze pisani, video i audio materijali, kao i testovi za samoprocenu, dođete do obaveznog, završnog testiranja.\nRezultati krajnjeg testa pružiće vam uvid u to na kom nivou uspešnosti pripreme projekta se nalazite, gde su potrebne korekcije i na koji način je moguće unaprediti predlog projekta. Na platformi postoji i odeljak sa najčešće postavljanim pitanjima i odgovorima, u kojem ćete moći da dobijete dodatna razjašnjenja koja su vam neophodna, kao i tehnička podrška za sve detalje iz te oblasti. I na kraju, kada uspešno položite završni test, čeka vas sertifikat!\nKako bismo sve dodatno pojednostavili i učinili dostupnijim što većem broju korisnika, pristup platformi je veoma lak. Naime, potrebno je da se registrujete na osnovnoj stranici E-learning platforme, registracijom se otvara mogućnost za kreiranje sopstvenog profila u okviru koga ćete dobiti pristup svim radnim materijalima.\nŽelimo vam uspešno učenje i primenu stečenog znanja na projektima!


Bečić i Abazović u Briselu: Zaustaviti progon opozicionih lidera i poslanika | Kodex.ME\nBečić i Abazović u Briselu: Zaustaviti progon opozicionih lidera i poslanika\n04. 12. 2018 - 13:43 Autor: Kodex\nZajedno sa generalnim sekretarom Demokrata, Borisom Bogdanovićem, i potpredsjednikom GP URA, Filipom Adžićem, oni su se prvo sastali sa predsjedavajućim Parlamentarnog odbora za stabilizaciju i pridruživanje Crne Gore i EU, gospodinom Dejvidom Martinom.\n"Bečić i Abazović su predsjedavajućeg POSP-a upoznali sa trenutnom složenom političkom situacijom u državi, sa posebnim akcentom na progon političkih neistomišljenika koji je na sceni već duži niz godina, a posebno se manifestovao ovih dana, kao sastavni dio diktature koja vlada u Crnoj Gori", saopšteno je iz Demokratske CG.\nPredsjednik Demokrata i URA su ukazali da se opozicioni poslanici i političari nalaze u najtežoj situaciji od uvođenja višestranačja.\n“Poslednji diktatorski režim u Evropi i jedinoj evropskoj zemlji u kojoj vlast nikada nije smijenjena na izborima, ušao je u svoju poslednju fazu. Dok se Marović smješka iz Beograda rugajući se pravdi, dok korupcija cvjeta Đukanović razvija biznise, dok nema odgovornosti za slučaj ,,Limenka”, 200 miliona palih garancija i još mnogo toga, sa druge strane, prebijaju se opozicioni javni funkcioneri, hapse se opozicioni poslanici bez skidanja imuniteta u gluvo doba noći, a nekima od nas se i fabrikuju afere, i sve to suprotno Ustavu i Zakonu. Zapravo, zloupotrebljavaju se sve grane vlasti, institucije, čak i Univerzitet. Filijale DPS-a u svim sferama su mobilisane i upregnute da se prljavo obračunavaju sa liderima opozicije. Opoziciona borba u Crnoj Gori postala je gandijevska te da ćemo, ako se režim hitno ne zaustavi na tom putu, za nekolilo godina ponovo imati uvođenje jednopartijskog sistema”, istakli su Bečić i Abazović.\nDijalog koji je trebao da počne kroz privremeni odbor za, kako su naveli, "kozmetičku izmjenu izbornog zakonodavstva je doživio fijasko".\n"Prije nego i što su počeli sa radom, već su pojedini članovi odbora suspendovali rad, te Odbor više nema potrebnu 2/3 većnu.\n“Prethodno ne čudi, ako se zna da Odbor nije ni formiran sa ciljem sveobuhvatnih izbornih reformi, već je nastao kao moneta za potkusurivanje i međusobnu trgovinu pojedinih aktera na političkoj sceni Crne Gore. Sada je jasno kolika je greška napravljena kada se odstupilo od Plana Demokrata i GP URA koji je dobio podršku EU, i kada se ušlo u jedan potpuno sumnjiv politički proces, odnosno slijepu ulicu iz koje izlaska nema i koja nema dodira sa sveobuhvatnim izbornim reformama”, naglasili su lideri Demokrata i URA.


Britanska Mineko Grupa planira otvaranje još jednog rudnika i to u Bosilegradu\nBritanska kompanija Mineko Grupa planira da ove godine počne izgradnju novog rudnika u Srbiji u opštini Bosilegrad, najavili su predstavnici te kompanije koja u Srbiji ima dva rudnika - Rudnik kod Gornjeg Milanovca i Veliki Majdan kod Ljubovije.\nKako je novinarima rekao direktor Mineko Limited Bojan Popović, u rudniku Bosil-Metal u opštini Bosilegrad je pre godinu i po dana pokrenut pilot projekat za flotacijsku preradu rude, a plan je da iduće godine počne komercijalna proizvodnja.\n"Tokom ove godine predstoji izrada Glavnog rudarskog projekta Bosil-Metala i Studije uticaja na životnu sredinu, a zatim i dobijanje neophodnih saglasnosti nadležnih ministarstava Srbije za izgradnju komercijalnog postrojenja", kaže Popović.\nNaveo je da je ta kompanija zadovoljna poslovnim rezultatima ostvarenim u 2019. godini i naveo da su njihovi rudnici u ovom regionu imali siguran plasman proizvoda, u njima je održan nivo planiranih investicija iako, je kaže, stanje na tržištu metala postalo još kompleksnije usled poremećaja u trgovinskim odnosima SAD i Kine.\nKako je rekao, posle 2017. godine kada je zabeležen rekordni nivo cena, u drugoj polovini 2018. je došlo do smanjenja cena na međunarodnom tržištu obojenih metala, a taj trend se nastavio i u 2019. godini.\nBez obzira na to, dodaje, rudnici u okviru Mineko Grupe ispunili su planove proizvodnje i nastavljena su istraživanja.\nDirektor operacija u toj britanskoj kompaniji Dominik Roberts rekao je da je usporavanje kineske ekonomije dovelo do slabljenja tržišta sirovina i da su rudarske firme posle 100 godina korišćenja starih tehnologija bile prinuđene da počnu da kontrolišu svoje troškove i da u svoje zastarele procese proizvodnje uvode tehnologije koje su bile u širokoj primeni u drugim industrijama.\nRoberts kaže da brzi napredak do 2020. godine i svaki preostali otpor inovacijama prestaju zbog sve veće nestašice prirodnih resursa, a veći deo takozvanog "nalazišta svetske klase" je potrošen za podsticanje industrijskog procvata u drugoj polovini 20. veka.\nNaveo je da se u svim rudnici te kompanije sprovode obimni istraživački programi, da je Rudnik na planini Rudnik tokom poslednje dve godine svoje rezreve povećao za više od dva miliona tona rude, a da je krajem 2019. pronađeno novo rudno telo u Velikom Majdanu.\nRekao je da njihovi rudnici postaju sve bezbedniji, brži i samim tim efikasniji, a da Mineko Grupa planira program radova za dalje poboljšanje stepena iskorišćenosti metala u postrojenjima za preradu.\nRoberts je rekao da su u poslednjih pet godina završena digitalizacija svih njihovih rudnika, a da je novi rudnik Olovo u BiH prvi u regionu koji ima punu WiFi pokrivenost ispod i iznad zemlje.\nU Evropi Mineko Grupa zapošljava oko 2.000 ljudi, od kojih je 1.600 u regionu Zapadnog Balkana, prenosi Dnevnik.


Neolitska Vinča povratak u budućnost - LookerWeekly.com magazin\nPredavanje „NEOLITSKA VINČA POVRATAK U BUDUĆNOST“, Dragana Jankovića, kustosa Muzeja grada Beograda, biće održano u petak, 7. oktobra 2016, godine, u 19,30 časova, u SKC Novi prostor, Kralja Milana 48.\nPredavanje se održava u organizaciji Studenskog kulturnog centra, kao deo ciklusa „Praistorija na tlu Srbije“.\nVinča je danas pojam kojim se u svetu obeležava zenit evropskog neolita. Vinča je dala ime jednoj od najprepoznatljivijih praistorijskih kultura u svetu. Arheološki nalazi iz Vinče, i drugih neolitskih nalazišta u ovom delu Evrope, na dramatičan su način promenili naš pogled na praistorijskog čoveka. Ostaci porušenih naselja i kuća govore o njima kao urbanim ljudima sa jako visokom kulturom stanovanja a mnogi predmeti pronađeni na nalazištima vinčanske civilizacije, u imaginarnom muzeju svetske umetnosti zauzeli bi istaknuto mesto.\nU to čudesno neolitsko vreme, koje je ostalo upamćeno po najtrajnijem miru, prvi urbani Evropljani slavili su VELIKU MAJKU kao simbol rađanja i života. Oni nemaju kult lovca i kult ratnika, oni ne slave smrt, oni slave život i sve su radili u slavu ŽIVOTA. Znanje, kreativnost, preduzimljivost i pre svega tolerancija prema drugima bile su glavne vrednosti a tadašnji Evropljani osvojili su sve one vrednosti kojima savremena Evropa teži.\nNeolitski Vinčani kao vodeća evropska civilizacija tog vremena sa svojim evropskim savremenicima uspostavili su temeljne evropske vrednosti i začetnici su integrativne Evropske ideje. Vinčanska civilizacija, nastala na tradicijama predhodnih kultura centralnog Balkana, je jedan od najznačajnijih pokazatelja autohtonosti i autentičnosti evropske civilizacije i nesumnjivo ima veliki značaj u definisanju evropskog identiteta. (Dragan Janković, kustos Muzeja grada Beograda)


Čak 200.000 prekršaja za pojas prošle godine: Oko 60 odsto poginulih ih nije koristilo - 24sedam\nČak 200.000 prekršaja za pojas prošle godine: Oko 60 odsto poginulih ih nije koristilo\nOko 85 odsto ljudi u vožnji koristi pojaseve na prednjim sedištima, ali na sedištima pozadi je tek oko 20 posto vezanih\n3. mart 2021, 11:23\nTokom 2020. godine policija je otkrila i procesuirala oko 200.000 prekršaja nekorišćenja pojasa u vozilima, izjavio je danas major saobraćajne policije Vladimir Vida.\nOn je za TV Pink rekao da 60 odsto smrtno stradalih u automobilima, nisu koristili pojaseve. Dodao je da godišnje u saobraćaju smrtno strada više od 100 ljudi i ocenio da bi veliki broj njih bio spašen da su bili vezani.\nVida je rekao da 51,3 odsto roditelja prevozi decu u automobilima na neregularan način. On je apelovalo da se poštuju propisi i da se ljudi u saobraćaju ponašaju odgovorno, i zbog sebe i zbog drugih, i najavio da će saobraćajna policija nastaviti da insistira na proveri da li se sigurnosni pojasevi vezuju.\nOn je rekao da su se trendovi promenili i da sada oko 60 odsto dece smrtno strada kao putnici u vozilu, dok su ranije stradali kao pešaci. Naglasio je da tek 62 odsto roditelja koristi sedište za decu u automobilima, i dodao da postoji dosta nepravilnog korišćenja. On je apelovao na svest roditelja da bez izgovora koriste propisana dečja sedišta, a kasnije i pojas, jer je to jedini način da se dete u automobilu zaštiti.\nSlobodan Milutinović Snajper uhapšen na Jahorini!


Ministar Rečica izveštavao je pred Parlamentarnoj Komisiji za Ljudska Prava, Rodnu Ravnopravnost, Nestala Lica i Peticije – MRSZ\nMinistar Rada i Socijalne Zaštite Skender Rečica izveštavao je danas pred Parlamentarnoj Komisiji za Ljudska Prava, Rodnu Ravnopravnost, Nestala Lica i Peticije,\no izmeni i dopuni Zakona o Penzionim Šemama Finaniranih iz Države, koja je već poslata na usvajanje u Vladi Kosova.\nMinistar Rečica je istakao da MRSZ je naišlo sa nekim poteškoćama u primeni pravnog okvira koji se odnosi na ostvarivanje penzijskih prava i stoga je po potrebi ocenio izmenu promenu postojećeg zakona 04 / Z-131 o Penzionim Šemama Finansiranim od Strane Države.\nPrema zakonu koji se primjenjuje za penzijske šeme finansirane od država, korisnici bilo koje penzije penzijske šeme dobijene ovim zakonom, ne mogu biti korisnici od neke penzije iz posebnih penzijskih šema koje se menadziraju i upravljaju od strane MRSZ.\nU cilju poštovanja datih doprinosa od strane penzionera, koji su deo porodica kategorija proizaslih iz rata , ministar je rekao da je pokrenuta odgovarajuća izmena i dopuna nacrta postojeceg zakona – daje im se pravo korisnicima osnovnih penzija i doprinosnih starosne penzije, koristit i druge penzije, na osnovu važećeg Zakona o Satusu i Pravima Palih Boraca , Invalida, Veterana, Pripadnika Oslobodilačke Vojske Kosova, civilnih žrtava i kao i izmenjenog zakona.\nMinistar Rečica, je takođe obavestio članove parlamentarne komisije za Penzijsku Reformu na Kosovu i naglasio da je već predviđen izrada nacrt Koncepta o zakonodavnoj agendi Republike Kosovo za 2018. godinu.\nReforma Penzijskog sistema će biti jedna sveobuhvatna reforma, u kojoj je predviđen jedan sveobuhvatan zakon, koji će regulisati mnoge probleme koji su do sada bili problematični. On je naglasio da bi trebalo se preispitati kriterijum da od 15 godina za korist doprinosnih penzija\njer je ovaj kriterijum sprečio mnoge građane Republike Kosovo da bi uživali ovu doprinosnu penziju.\nU okviru reforme, takođe je neophodno ponovno procjeniti i priznavanje doprinosa za različite periode vremena za one građane koji su, bez svoje želje, napustili radno mesto.\nU okviru izveštavanja, ministar Rečica je odgovorio članovima Komisije o svojim pitanjima o beneficijama i koristima građana, zasnovanim na zakonu o kategorijama proizasla iz rata , pravima radnika, sigurnosti i zdravlju na radu i drugim pitanjima koja spadaju u domen Ministarstvo Rada i Socijalne Zastite


Najefikasniji u ekipi Željka Obradovića bio je Dru Nikolas sa 18 poena, dok je poen manje ubacio Sato. Milenko Tepić za tri i po minuta igre nije uspeo da se upiše u strelce, dok je bivši centar Partizana Aleks Marić meč završio sa četiri poena i dva skoka.\nU ekipi CSKA istakao se Džamon Gordon sa 20 poena., a on je uejdno bio i jedini "dvocifreni" igrač u ekipi CSKA za koju je pet poena psotigao dojučerašnji košarkaš Hemofarma Boban Marjanović.\nU drugo mmeču u grupi D Olimpija je kao gost savladala Milano sa 76:72 čime je stigla do druge pobede u sezoni, dok je u okviru grupe C Fenerbahče zabeležio i drugu pobedu nakon što je u Zagrebu pobedio Cibonu.\nU grupi A u kojoj se takmiči Partizan, ekipa Makabija je bez većih problem izašla na kraj sa ekipom Žalgirisa na svom parketu i tako stigla do prve pobede u grupi uoči dolaska u Beograd u sledećem kolu.


Kako je potvrdio predsednik slavnog kluba Đoan Laporta, usled velikog projekta "Espai Barsa", kog je nedavno nazvao vitalnim za opstanak pomenutog giganta, ekipa Barselone će bar na jednu sezonu morati da igra na drugom sportskom objektu. Da li od sledeće sezone, ili od leta 2023, još nije utvrđeno.\nNije određeno ni na kom terenu će igrati, ali je najverovatnije da će rešenje biti "Stadion Johan Krojf", koji se nalazi pokraj Barsine akademije "La Masija", a na kome trenutno mečeve može da posmatra 6.000 gledalaca, a moguće je, "relativno lako i brzo", značajno uvećanje kapaciteta.\nBarselona na "Nou kampu" igra od 1957, a ako urodi plan rukovodstva da se pozajmicom od čak milijardu i po evra renovira i slavni stadion, ali i njegova okolina (novac bi se vraćao od zarade koju bi taj kompleks donosio u godinama koje slede), ekipa će se potom vratiti na svoje uobičajeno igralište koje će biti "opasano" uvećanim tribinama.\nNaime, umesto dosadašnjih 99.000 stolica, na renoviranom slavnom objektu biće postavljeno 110.000, čime će "Nou kamp" postati treći najveći stadion na svetu.\nFK Barselona Rekonstrukcija stadiona Nou kamp kapacitet


Dok se zbog pandemije polovina čovečanstva našla pod nekom vrstom blokade i izolacije, Švedska je ostala praktično jedina zemlja u Evropi koja i dalje odbija da uvede mere koje će drastično uticati na normalan tok života i rada u zemlji. Za sada joj to uspeva, ali postoje i razlozi zbog čega se zemlja odlučila za ovaj pristup, a koji u drugim državama ne bi mogao da se primeni.\nUkratko, vlada verije svojim građanima da će poštovati preporuke i ostavila im je dosta slobode, uzdajući se u njihovu odgovornost. Građani, sa druge strane, imaju visok stepen poverenja u vlast, zbog čega se dobrovoljno pridržavaju smernica.\n- Mi možemo da sprovodimo ovakve mere, jer imamo istorijsku tradiciju poverenja u institucije i zato mere mogu da budu blaže kod nas, ne treba nam vojska i policija da bismo u tome uspeli. Za sada sve funkcioniše - zaključio je on.


"U pitanju je, ako ne griješim, još jedna apsurdna optužba srpskog političara na račun Bugarske. Na snimku koji se pojavio u medijima, ja ne vidim bugarskog obavještajca koji se bavi vrbovanjem srpskog oficira, tako da neka ne optužuju nekoga za ono za šta su sami krivi", navela je.\nPrema njenim riječima, izjava Drecuna ne doprinosi razvoju bilateralnih odnosa Srbije i Bugarske.\n"Bugarska je oduvijek pomagala Srbiji po pitanju njene evropske perspektive. I sami znate da Bugarska po tom pitanju ima jak glas, samim tim, optužbe na ovaj račun nisu u skladu sa duhom tih odnosa koji postoje između naših zemalja", ocijenila je.\nZaharijeva je dodala i da će ambasador Srbije u Bugarskoj najvjerovatnije biti pozvan u Ministarstvo inostranih poslova zbog ove izjave.\n"Bugarska ne želi da dijeli savjete. Međutim, Srbiji bi bolje bilo da se fokusira na to šta joj se dešava unutar zemlje, a ne da pokušava da određene stvari opravda pomoću svojih komšija", dodala je.\nNa Balkanu vlada obavještajni haos\nKaran: Pitanje ko je snimao aktere "špijunske afere"\nRumuni pustili snimak u javnost\nStarac sebi zabio nož u stomak


Посета потпредседника СПС Бранка Ружића Кикинди | Socijalistička partija Srbije\nPoseta potpredsednika SPS Branka Ružića Kikindi Vesti\n4 aprila, 2016 u 22:54\nNa predstojećim izborima, koalicija SPS – JS očekuje dobre rezultate na svim nivoima vlasti, rekao je Branko Ružić, potpredsednik SPS, prilikom današnje posete Kikindi.\nKoalicija koja svoje delovanje temelji na demokratskim principima, zastupajući jednako važni nacionalni i socijalni aspekt političkog delovanja , ni u ovoj kampanji neće nastupati dajući nerealna obećanja, već mora govoriti konkretnim delima.\nNaglasivši da je koalicija SPS –JS garant političke stabilnosti i uravnoteženosti Srbije i Vojvodine, Branko Ružić je dodao: “Očekujemo da će nakon 24. aprila rezultati izbora omogući političku stabilnost, nastavak reformi, ali i materijalzovanje svih onih odricanja koje su građanke i građani Srbije podneli. Odgovornost za te nepopuilarne, ali neminovne mere snosili smo i snosimo i mi, a ocenu našeg rada očekujemo na predstopjećim izborima. Uvereni smo u dobre rezultate naše kolaicije SPS – JS na svim nivoima”.\n“Srbija mora biti socijalno pravedniji ambijent za život i pored preko potrebne ravnoteže moramo imati političku stabilnost i jasnu viziju Srbije budućnosti, kao ekonomski razvijene države, evropske Srbije, Srbije koja zna kojim putem je krenula i zna kuda želi da ide”, naglasio je Branko Ružić, prilikom posete Kikindi i severu Banata.


Sve takse skuplje od danas – među njima i saobraćajna i vozačka, evo koliko košta naziv „Srbija“\nHomeEkonomijaSve takse skuplje od danas – među njima i saobraćajna i vozačka, evo koliko košta naziv „Srbija“\nSve republičke administrativne takse će od danas, 1. jula biti skuplje – neke 10, a neke i za 15.000 dinara.\nZahtevi i uverenja će umesto 320 biti 330 dinara, dok će žalba državnom organu koštati 490 umesto 480 dinara. Za overu svakog potpisa građani će morati da izdvoje 430 dinara, a za overu autentičnosti rukopisa 240 dinara.\nZahtev za izdavanje dozvole za nošenje oružja će umesto 8.400 koštati 8.640 dinara, a onaj ko izgubi ili mu ukradu dozvolu za njenu izradu će umesto 850 taksu plaćati 870 dinara.\nOvi iznosi propisani su Zakonom o republičkim administrativnim taksama i usklađuju se sa godišnjim indeksom potrošačkih cena.\nTakođe, od 1. jula će se za dobijanje tumačenja o primeni republičkih propisa građanima naplaćivati 1.660 dinara, umesto dosadašnjih 1.610 dinara. Ako tumačenje propisa traži firma ili preduzetnik, ono je skuplje, pa je za to neophodno izdvojiti 13.470 dinara, umesto 13.100 dinara.\nSkupa reč „Srbija“\nSvako ko bi danas hteo da mu gosti dolaze u pekaru ili restoran koji u nazivu ima „Srbiju“ ili da otvori fabriku u čijem nazivu će biti ime naše države, za to mora da plati republičku taksu veću od 4.500 evra.\nNamet je uveden pre više od deset godina i od tada je očigledno smanjen broj firmi koje ubacuju ovu „skupu reč“ u svoj naziv. Ova taksa je u odnosu na njen iznos iz 2014. godine, kada je bila 465.110 dinara poskupela za čak 79.000 dinara.\nU Agenciji za privredne registre kažu da tokom prošle godine nijedan preduzetnik nije stavio Srbiju u naziv firme, dok su to uradila samo tri privredna društva. Od početka ove godine, nijedan vlasnik kompanije nije imao ovakav zahtev. Neka poslovna društva imaju u nazivu reč srbo i pridev srpsko, poput naziva Srpsko selo, a pojedini preduzetnici koren srb, srba, srbo, ali se reč Srbija retko upotrebljava.\nPočasni predsednik Unije poslodavaca Srbije, Nebojša Atanacković, kaže za Euronews Srbija da se po broju onih koji su poželeli da u naziv stave ime države u kojoj posluju vidi da su nadležni sa ovim nametom promašili i cilj i visinu takse.\n„Ne znam da li i druge države to rade, ali kod nas je primetno da sve pokušavaju da nam naplate. Ta taksa je pravi parafiskalni namet, jer vlasnik firme ništa time ne dobija, hteo bi da promoviše svoju zemlju, a ona mu zauzvrat traži novac„, napominje Atanacković.\n„Upotreba reči Srbija tretira se kao javno dobro i zato država traži da se plati. Teško je, međutim, proceniti pravu vrednost, da ona ne bude ni mala, a ni previsoka. Na neki način ovako visoka taksa je i način da se ime države zaštiti i da ga ne koriste svi i kada to ne bi bilo primereno. Zato je na državi da odluči kada će dozvoliti upotrebu i po kojoj ceni„, objašnjava Ivan Radak iz NALED-a.


VUJOVIĆ: Nova zapošljavanja i ekonomski rast za viši standard građana u 2017. godini - Edukaplus\nVUJOVIĆ: Nova zapošljavanja i ekonomski rast za viši standard građana u 2017. godini\n| Izvor: Blic/Tanjug\nDušan Vujović Ukoliko se ostvari viši privredni rast i bolja dinamika prihoda, lako bismo mogli 2017. godinu da završimo sa fiskalnim suficitom, ocenio je ministar finansija Dušan Vujović u intervjuu za novogodišnji trobroj Blica.\nTri najveća uspeha u 2016. su fiskalni deficit – tri puta niži od planiranog, javni dug – koji je počeo da pada, zatim rast BDP od 2,7% koji je značajno viši od planiranog, kao i to što je skupštini predložen budžet za 2017. sa istorijski najnižim deficitom od 0,6% BDP, kaže Vujović.\nGovoreći o željama za 2017. godinu, Vujović je naveo da su to nova zaposlenost i ekonomski rast za viši standard građana, da konačno završimo strukturne reforme i rešimo pitanje gubitaša, kao i da transformišemo Poresku upravu.\nNa pitanje može li povećanje plata u javnom sektoru i penzija u 2017. ponovo ugroziti tek uspostavljenu stabilnost srpskih javnih finansija, Vujović kaže da ne može ako se to radi sa dužnom pažnjom, na osnovu ostvarenih rezultata i u realnim i održivim fiskalnim okvirima.\n– Povećanja sa kojima smo ušli u pripremu budžeta za 2017. to najbolje pokazuju. Ako tokom naredne godine ostvarimo dinamičniji rast BDP-a, veću zaposlenost i sprovedemo neophodnu racionalizaciju u javnom sektoru, stvoriće se više nego dovoljno prostora za realni rast plata u javnom sektoru i penzija bez ugrožavanja fiskalne pozicije u narednim godinama, čak i uz moguće smanjenje poreza i doprinosa na plate – kaže Vujović.\n– Suština je da ekonomski rast zasnovan, pre svega, na novim radnim mestima u privatnom sektoru obezbedi dovoljno snažnu osnovu za alimentiranje solidnih penzija i plata u javnom sektoru u okvirima predviđenim Zakonom o budžetskom sistemu – 11% BDP za penzije i 8% za plate – poručio je Vujović.


Agencija: Novi načelnik Komunalne milicije u Zrenjaninu u sukobu interesa\n“Odredbama Zakona o sprečavanju korupcije (član 2) propisano je da je član porodice, pored ostalih, dete javnog funkcionera, a povezano lice, pored ostalih, član porodice javnog funkcionera. Imajući u vidu navedeno, načelnik Odeljenja je povezano lice sa načelnikom Gradske uprave, s obzirom na to da joj je sin”, navodi se u odgovoru Agencije redakciji VOICE-a (voice.org.rs).\nIz Agencije za sprečavanje korupcije su naveli da je prema odredbama istog zakona (član 40) propisano “da je javni funcioner dužan da javni interes ne podredi privatnom”, odnosno da “ne sme da koristi javnu funkciju zarad sticanja bilo kakve koristi ili pogodnosti za sebe ili povezano lice”.\nPrema saznanjima VOICE-a, Jasmina Malinić se u medjuvremenu penzionisala.\nZakonom o sprečavanju korupcije (član 41) sukobom interesa definisana je “situacija kada javni funkcioner ima privatni interes koji utiče, može da utiče ili izgleda kao da utiče na obavljanje javne funkcije”.\nKako su ranije navodili mediji, Nemanja Malinić bio je u grupi uhapšenih huligana koji su 12. oktobra 2010. u DJenovi izazvali prekid fudbalske utakmice izmedju reprezentacija Italije i Srbije.


Svečana akademija KS RS u petak | Banjaluka.net\nSvečana akademija povodom obilježavanja Košarkaškog saveza RS biće održana 8. decembra u 13 časova u hotelu “Bosna” u Banjaluci, a želja čelnika Saveza je da ponovo ugoste reprezentacije Srbije i Slovenije.\nŽelja postoji od ranije, a kada bi mogla biti realizovana – nije poznato.\n“Naša želja je da ponovo ugostimo Srbiju i Sloveniju, finaliste Evropskog prvenstva, a vidjećemo koliko će to biti izvodivo s obzirom na njihove obaveze. Što se tiče svečane akademije, biće dodijeljena priznanja pojedincima i kolektivima koji su obilježili period KS RS od 25 godina, dio nagrada će biti uručen i tokom Košarkaškog sabora (27. decembar) i na finalnim utakmicama Kupa RS. Takođe, biće promocija monografije ‘25 godina KS RS’ autora Željka Tice”, rekao je Dragan Ćazić, generalni sekretar KS RS.\n“Sa KS RS sarađujemo nekoliko godina, a sada smo proširili saradnju na sudijsku organizaciju, tako da će i sudije biti u GBT opremi”, rekao je Duško Skakić, direktor kompanije GBT.


Cikotić: Rekli su mi da je EU za migrantsku krizu BiH dala 70 miliona eura - TK PORTAL\nCikotić: Rekli su mi da je EU za migrantsku krizu BiH dala 70 miliona eura\nadmin 1. Septembra 2020.\tBiH\nMinistar sigurnosti BiH Selmo Cikotić (SDA) danas je na sjednici Doma naroda PSBiH odgovorio na pitanje delegatkinje Dušanke Majkić (SNSD) o tome koliko je BiH u periodu od 2016. do 2020. dobila novca za riješavanje migrantske krize.\n“Jučer sam na jednom sastanku koji je uključivao predstavnike međunarodnih organizacija od predstavnika Evropske komisije dobio podatak da je EU od početka krize uplatila 70 miliona eura. Ova sredstva su uglavnom uplaćena na račun IOM.-a. To su sredstva za iznajmljivanju prostora, plaće, za nabavke hrane i drugih sredstava migrantima u prihvatnim centrima”, kazao je Cikotić dodavši da nema podataka o drugim međunardnim donatorima.\nMinistar finansija BiH Vjekoslav Bevanda prethodno je kazao da je na računu Ministarstva za ljudska prava 781.845 KM, a na računu Ministarstva sigurnosti 1,19 miliona KM. Dodatno, kako je naglasio, na posebnom računu Ministarstva sigurnosti BIH imaju sredstva Vlade Češke Republike 1,8 miliona KM.\nThe post Cikotić: Rekli su mi da je EU za migrantsku krizu BiH dala 70 miliona eura appeared first on usn.ba.\nPrevious Previous post: Krivokapić otkriva šta će se desiti ako Milo pokuša da ospori rezultat\nNext Next post: FORBESOVA LISTA , najbogatijih ljudi u BiH


Štrajk matičara protekao bez incidenata - Life.ba\nŠtrajk matičara protekao bez incidenata\nObjavio 26/10/2018 0\nU parku ispred zgrade Vlade Kantona Sarajevo jutros se u znak protesta okupilo nešto više od 250 matičara iz cijele Bosne i Hercegovine. Predsjednik štrajkačkog odbora Hilmija Raspušćenik najavio je kako se matičari neće razići sve dok se hitno ne zaustavi proces automatizacije poslovanja koji se u posljednja tri mjeseca provodi u svim matičnim uredima na području Kantona Sarajevo.\nDemonstranti su kantonalnom premijeru dali rok od 48 sati da riješi njihove probleme. Poručili su kako ni po koju cijenu neće dozvoliti da mašine i roboti preuzmu njihova radna mjesta.\nPodsjećamo vas da je prije 10 dana u ulici Maršala Tita postavljen najsavremeniji aparat za vjenčavanje „Matičar ZX9“ kakav smo do sada mogli vidjeti samo u vodećim evropskim metropolama. Kapacitet ovog visokosofisticiranog uređaja je 20 vjenčanja ili 32 razvjenčavanja u vremenskom intervalu od 60 minuta. Nabavka „Matičara ZX9“ u cjelosti je finansirana novcem poreskih obveznika.\nDetalj sa protesta\nAparat za vjenčavanje maksimalno pojednostavljuje procedure sklapanja i razvoda brakova. „Matičar ZX9“ će raditi 24 sata dnevno, što znači da će u svako doba dana i noći biti na raspolaganju građanima Kantona Sarajevo. Nakon što skeniraju lične karte i otiske prsta mladenci će moći dobiti vjenčani list za nešto manje od tri minute.\nLIFE: Ekskluzivno: Želju kupuju Švicarci, a FK Sarajevo preuzimaju Nijemci\nAparat za vjenčavanje će obezbjeđivati dva naoružana zaštitara koji će ujedno biti svjedoci mladencima – oni će svojim potpisom jamčiti regularnost svih vjenčanja i razvoda koji se obave u njihovoj smjeni. Troškove vjenčanja i razvoda braka, koji će biti umanjeni za više od 40% u odnosu na 2039. godinu, građani će moći plaćati isključivo bankovnim karticama.\n„Matičar ZX9“ će omogućiti svim zainteresovanim parovima na području Kantona Sarajevo da se – ako je to potrebno i ako imaju dovoljno materijalnih sredstava za takav poduhvat – u toku jednog istog dana vjenčaju i razvedu i po pedeset-šezdeset puta. Ovo će zasigurno biti od velike pomoći svima onima koji godinama pristaju na život u promašenim brakovima samo zato što nisu spremni da se suoče s dugotrajnim i komplikovanim administrativnim procedurama koje slijede nakon podnošenja zahtjeva za razvod braka.\nDo kraja 2040. godine planirano je postavljanje još 11 aparata za vjenčavanje koji će biti ravnomjerno raspoređeni na različitim lokacijama na području Kantona Sarajevo.\nZemljotres koji je devastirao Banju Luku\nBilal Šuman nakon pobjede u Minsku: Ogroman korak ka EP-u\nZbog prevelike euforije i slavlja poništena utakmica: FK Sarajevo ostaje bez titule\nJapanci izumjeli ženu koja ne zvoca\nObjavio LIFE 7 dana ranije 0\nMajka proslavljenog reprezentativca se odrekla sina zbog baklave\nObjavio LIFE 30/04/2019 0\nJoš u rubrici Sarkazam\nDeportovan zbog krađe čarapa\nEkskluzivno: Želju kupuju Švicarci, a FK Sarajevo preuzimaju Nijemci\nFrizer laserom mušteriji odrezao uho\nPronađen vjenčani list Ahileja i Patrokla\nPregledaj sve Sarkazam


Proizvodjači: Skupa stočna hrana gasi farme svinja u Srbiji, meso će poskupljivati\nBeta 8. juna 2022. 21:10\nSuša i poskupljenje stočne hrane u Srbiji prisiljavaju stočare da gase farme svinja, pa će cena mesa u maloprodaji rasti, uprkos tome što ga industrija uvozi za preradjevine, a veliki inostrani trgovački lanci i gotove mesne proizvode, rekli su danas proizvodjači za Betu.\nVlasnik farme tovljenika u Laćarku kod Sremske Mitrovice Bora Šuljmanac rekao je da u toj grani poljoprivrede nikad nije bilo gore i da zarade nema ili je minimalna iako rastu cene mesa u maloprodaji.\nDa bi sprečila poskupljenje država je krajem prošle godine zamrzla cenu svinjskog buta, na maksimalno 650 dinara po kilogramu.\nOn je rekao da su nekada poizvodjači i klaničari delili zaradu od prodaje mesa, a da sada klaničari legalno prisvajaju zaradu i proizvodjača, dižući maloprodajne cene i ucenjujući proizvodjače otkupnim cenama.\n„Čim malo poraste otkupna cena svinja klaničari uvezu meso i nateraju proizvodjače da spuste prodajne cene i zbog toga meso ne poskupljuje, u skladu sa poskupljenjem hrane, goriva, veterinarskih usluga, a posledica takvog stanja na tržištu je da se uništava domaće svinjarstvo i ubrzano smanjuje stočni fond“, rekao je Šuljmanac.\nPredsednik Sabora proizvodjača agroprivrede Srbije (SPAS) Zoran Milićević rekao je da će ovih dana stočari, ratari, proizvodjači mleka i predstavnici ostalih grana poljoprivrede održati sastanak na kome će ukazati na brojne probleme u poljoprivredi.\n„Zbog ogromnog uvoza mesa otkupna cena tovljenika u Srbiji je od 190 do 210 dinara, a 212. godine otkupna cena je bila 240 dinara, kilogram koncentrata 20 dinara, a sada je više od 40 dinara. Proizvodjačima svinja koji kupuju hranu ne isplati se više ta proizvodnja i zatvaraju se i velike farme u okolini Kraljeva“, rekao je Milićević.\nSuvlasnik kompanije „Matijević“ Bojan Matijević ocenio je da domaću proizvodnju svinja najviše uništava uvoz gotovih proizvoda preko trgovačkih lanaca.\n„Meso, svinjsko, pileće i juneće je u poslednjih godinu dana u maloprodaji poskupelo 30 odsto, uprkos padu potrošnje. Potrošači su smanjili kupovinu jer im je pala kupovna moć pošto plate nisu porasle 30 odsto“, rekao je Matijević.\n„Teško je poslovati, a nije lako ni ugasiti proizvodnju i dati otkaz radnicima jer u našoj kompniji u mesnoj industriji radi 1.800 ljudi“, rekao je Matijević.


PRAVO BOGATSTVO: Slika Fransisa Bejkona prodata za 75 miliona evra!\nIzvor: SrbijaDanas.com, 30.Jun.2020, 12:51\nU rukama ponosnog vlasnika.\nTriptih slikara Fransisa Bejkona prodat je sinoć na internetskoj aukciji za oko 75 miliona evra. Nakon desetominutnog dvoboja, Bejkonovo delo kupio je čovek koji se u licitaciju uključio telefonskim pozivom, ,a koji je želeo da ostane anoniman, obavila je aukcijska kuća Sotheby's.\nKonkurencija mu je bio čovek iz Kine. Aukcijska kuća delo je procenila na 54 miliona evra što ga čini do sada najvrednijim delom ponuđenim na aukciji.\nOvaj triptih nadahnut Orestijom jedinom sačuvanom trilogijom iz antike 1981. godine kupio je norveški kolekcionar Hans Rasmus Astrup, a od 1984. godine bio je deo njegove muzejske postavke.\nFransis Bejkon rođen je u Dablinu 1909. godine i bio je jedan od najistaknutijih umetnika modernog i savremenog evropskog slikarstva. Njegove slike su bile jako cenjene još za njegova života. Godine 1976. Bejkova slika na aukciji u Njujorku je plaćena 124600 evra.\nUmetnik je priminuo 28. aprila 1992. godine.


Petković: Ekstremisti pokušali da spale spomenik Milošu Obiliću u centru Gračanice – Sandzak Vijesti\nPetković: Ekstremisti pokušali…\nKako je danas saopšteno, Petković je pozvao Srbe na Kosovu da u narednim danima budu obazrivi ali i “uzdržani kako ne bi davali povode ekstremistima za bezbednosnu destabilizaciju širih razmera”.\n“Očekujem da medjunarodno bezbednosno prisustvo u srpskim sredinama na centralnom Kosovu i Metohiji bude hitno pojačano i da na Prištinu bude izvršen pritisak kako bi se uskratila politička podrška ekstremističkim grupama”, naveo je Petković u pisanoj izjavi.\nOn je ocenio da su provokacije te vrste posebno opasne u danima kada je srpski narod u žalosti zbog upokojenja patrijarha Srpske pravoslavne crkve Irineja, zbog čega oni koji se staraju o bezbednosti na Kosovu moraju osigurati srpskom narodu da žali u miru.\nNepoznate osobe zapalile su sinoć vatru ispod jarbola sa zastavom Srbije u centru Gračanice, pored spomenika Milošu Obiliću, prenela je RTS.\nOčevici dogadjaja preneli su RTS-u da su trojica nepoznatih muškaraca zaustavila automobil kod platoa na kojem je spomenik, posuli benzin oko jarbola i zapalili vatru.\nIntervencijom prisutnih ljudi vatra je ugašena i nije zahvatila zastavu. Izgrednici su pobegli sa lica mesta, a policija je otpočela istragu ovog incidenta.


PUTIN: Svetu je potreban neko ko će da parira pritiscima SAD\nPUTIN: Svetu je potreban neko ko će da parira pritiscima SAD\nBriks žele da ojačaju svoju ulogu u međunarodnim poslovima, ali ne planiraju da formiraju novu vojno-političku alijansu – izjavio je Vladimir Putin uoči početka samita petorke zemalja koje se brzo razvijaju u Brazilu.\nRuski lider je naglasio da će zemlje BRIKS pojačati političku dimenziju svoje saradnje i proširiti praksu konsultacija o najkrupnijim pitanjima. Najavio je i fromiranje „virtuelnog sekretarijata“ asocijacije koju čine Brazil, Rusija, Indija, Kina i Južna Afrika.\n„Došlo je vreme da se uloga BRIKS podigne na novi nivo i da postane neodvojivi deo sistema globalnog upravljanja u interesu stabilnog razvoja sveta“ – ukazao je Putin.\nNaglasio je da bi se bez principijelne pozicije Rusije i Kine u Savetu bezbednosti UN događaji u Siriji odavno razvijali po „libijskom scenariju“.\nPutin se založio za formiranje u okvirima BRIKS „sistema pariranja „davljenju“ zemalja koje nisu saglasne sa politikom SAD i njihovih saveznika.\n„Moramo parirati – podvukao je – pokušajima pojedinih država da međunarodnoj zajednici nameću kurs sračunat na smenjivanje režima koji im nisu po volji i na nametanje jednostranih varijanti za razrešavanje kriznih situacija“.


Kursevi za fizička lica – Centar za istraživanja\nKursevi za fizička lica\nOtvoreni kursevi Centra za istraživanja se zasnivaju na detaljnoj analizi i istraživanju potreba za veštinama i potrebe za obukom iz odeđenih oblasti.\nRezultate ovih istraživanja smo preveli direktno u programe praktičnih edukativnih kurseva i razvojnih rešenja koja pomažu organizacijama i pojedincima u ostvarivanju svojih ciljeva. Razvili smo i razvijamo i realizujemo kurseve koji imaju različito trajanje, metodologiju i pristup i koji su namenjeni ljudima iz različitih profesija.\nOrijentacija ka rešavanju problema koji se javljaju u praksi i edukacija koja je zasnovana na primerima iz prakse bez idealnog rešenja je ono što nas izdvaja od drugih.\nCentar za istraživanja kao dodatnu vrednost za svoje edukacije nudi savetodavni follow-up pojedincima i njihovim organizacijama u trajanju od 30 dana nakon konkretnog kursa.\nKursevi u našoj ponudi\nKurs Biostatistika Advanced\nKurs se sastoji iz 3 modula i traje 9 dana (3 dana po modulu), bilo online ili u našim prostorijama.\nNaučite da koristite SPSS softverski paket, analizirate podatke i interpretirate dobijene rezultate.\nBilo da ste student kome statistika nije najjasnija ili želite da steknete nova znanja u ovoj oblasti, bilo da se bavite marketinškim istraživanjima ili ste istraživač u nekoj drugoj oblasti, kurs „Statistička analiza i obrada podataka u SPSS-u“ će Vam omogućiti da kroz teorijska znanja i praktične primere, analize slučajeva i diskusiju naučite kako da koristite SPSS za obradu i analizu podataka.\nSPSS softverski paket je najpopularniji softver za statističku analizu podataka koji koriste brojne finansijske organizacije i naučne institucije.\nStoga, ukoliko želite da poboljšate svoje naučne radove, da unapredite svoje projekte ili da analizirate poslovanje firme, naši predavači će Vam pomoći da kroz praktične primere sa kojima ćete se sretati u radu, steknete nova znanja i unapredite postojeća u ovoj oblasti koristeći SPSS.\nŽelite da saznate koliko je statistička obrada podataka bitna za Vaša istraživanja i kako da primenite softver STATA za analizu podataka?\nProgram „Analiza i obrada podataka u programu STATA“ će Vam omogućiti da steknete nova ili unapredite postojeća znanja iz ove oblasti. Iskoristite priliku da uz pomoć stručnih i iskusnih predavača, a kroz praktične primere steknete nova ili dodatna znanja iz oblasti ekonometrije.\nStatistička analiza podataka predstavlja jedan od nezaobilaznih alata u velikom broju naučnih istraživanja, ali i u različitim oblastima koje zahtevaju analizu i obradu podataka (marketing, psihologija, ekonomija, finansije, medicina, i sl.).\nOvaj kurs namenjen je studentima različitih naučnih oblasti da steknu osnovnu ili dodatnu edukaciju za primenu ovog softvera u istraživanjima. Pored toga, namenjen je i marketinškim stručnjacima, finansijkim analitičarima, i svim stručnjacima koji se bave statističkom analizom podataka.\nKao što sam naziv kaže, analiza vremenskih serija uključuje podatke zasnovane na vremenu (godinama, danima, satima, minutima) kako bi se dobili određeni uvidi za donošenje odluka zasnovanih na informacijama. Analiza vremenskih serija pomaže u analizi prošlih podataka kako bi se predvideli budući podaci.\nEViews je najbolji i najviše korišćen softver za ekonometrijske analize, posebno analize vremenskih serija.\nKurs „Analiza vremenskih serija u EViews-u“ obuhvata statističke koncepte i njihovu praktičnu primenu kroz mnoštvo zadataka u EViews-u. Na kursu ćete naučiti kako da analizirate podatke, testirate statističke hipoteze, donosite zaključke i interpretirate rezultate.\nKurs je namenjen ekonomistima, studentima, ali i svima koji žele da steknu nova ili unaprede postojeća znanja iz oblasti analize vremenskih serija.\nŽelite da analizirate medicinske podatke, ali niste sigurni kako to da učinite?\nSvaka tema će pored teorijskih koncepata obuhvatati i praktične primere. Bilo da ste medicinski stručnjak ili student medicine koji želi da u svojim naučnim istraživanjima primenjuje statističke analize, kurs Primena statistike u biomedicinskim istraživanjima je pravi izbor za Vas.\nZa analizu podataka se koristi statistički softver SPSS.\nSvrha Pareto analize je postizanje velikog uspeha uz najmanje moguće napore. Puno vremena se često ulaže u zadatke koji imaju samo nizak prioritet.\nMeđutim, s pravim prioritetima i boljim upravljanjem vremenom možete raditi efikasnije i bolje. Pareto princip posebno pomaže u poslovnim oblastima sa strogim rokovima, u pravilnom fokusiranju radi ispunjavanja zadataka u zadatom vremenu.\nKurs „Uvod u statistiku u R“ je kreiran da se svi zainteresovani za analizu podataka i statistiku (studenti, doktorandi, istraživači, naučni radnici, marketing stručnjaci, itd.) upoznaju sa osnovnim konceptima ovog programskog jezika i primenom osnovnih statističkih analiza. Kroz teorijska znanja, praktične primere i diskusiju naučićete kako da koristite R za statističku analizu podataka.\nZa pohađanje kursa je potrebno osnovno znanje statistike.\nKurs “Statistika za novinare” je organizovan na interaktivan način i obuhvata mešavinu prezentacija, diskusija i timskog rada. Na ovom dvodnevnom kursu naučićete sledeće:\nosnove statističke terminologije\nopis podataka (prosečne vrednosti, standardna devijacija, itd.)\ngrafičko predstavljanje podataka\ntumačenje statističkih izveštaja.\nZa praktični deo kursa, izvođenje statistističkih testova biće korišćen statistički softver IBM SPSS.\nDa li se sećate prvog susreta sa statistikom? Sigurno ste tupo i nemo gledali u sve formule na tabli ili prezentacijama i mislili „ja ovo ne mogu“. Koliko puta ste hteli da odustanete od fakulteta, samo zbog statistike?! Ali, da li statistika mora da bude tako “strašna”?\nZato što smo kreirali kurs “Statistika u SPSS-u za studente” samo za vas; bilo da ste student osnovnih ili master studija.\nKurs “Primena statistike u psihologiji” je bitan za studente i istraživače koji mora da sprovedu sopstvena originalna istraživanja i da donose informisane odluke o istraživačkim nalazima kao delu svog profesionalnog razvoja.\nCilj kursa “Primena statistike u psihologiji” je da polaznici samostalno sprovode i razumeju statističke tehnike, dizajniraju i planiraju istraživačka pitanja sa jasnom idejom kako da testiraju pitanja i hipoteze koji ih zanimaju.\nUvod u R i RStudio, vizualizacija podataka i postizanje interaktivnosti ggplot2, Shiny, ShinyMobile\nUvod u R/R Studio, familijarizacija sa okruzenjem, manipulisanje fajlovima i podacima (https://hbctraining.github.io/Training-modules/IntroR/lessons/01_Intro-to-R.html)\nVizualizacija (ggplot2); ucicemo osnove gramatike ggplot2, polaznici se ohrabruju da ponesu svoje data setove da bi smo ih zajedno analizirali.\n*Shiny bazicna web aplikacija, ShinyMobile mobilna aplikacija\nAnaliza preživljavanja; Bajesijansko odlucivanje u medicini\n* Funkcija prezivljavanja/tabela zivota\n* Kaplan-Majerova analiza\n*Koks regresioni model\n*Weibull-ov parametrijski model\n*Bajesijanska analiza prezivljavanja


Ruski borbeni avioni napali su nekoliko gradova u provinciji Idlib na sjeverozapadu Sirije koje drže pobunjenici, prenijela je agencija Rojters.\nTaj napad uslijedio je svega dva dana od kako je stupilo na snagu primirje dogovoreno sa Turskom, rekli su Rojtersu očevici i izvori iz redova pobunjenika.\nKako se navodi, na meti napada bili su Kan al Subl, Masaran i još nekoliko gradova na jugu provincije Idlib, posljednjem uporištu pobunjenika, koje je prethodno bombardovano više od mjesec dana.\nPosljednjih nedjelja iz provincije Idlib izbjegle su stotine hiljada ljudi zbog napada ruskih aviona i artiljerije sirijskih vladinih snaga.\nVisoki zvaničnik Ujedinjenih nacija ukazao je ranije ovog mjeseca na humanitarnu situaciju u Idlibu odakle je pobjeglo najmanje 300.000 civila i podsjetio da je u prethodnom talasu više od pola miliona ljudi utočište potražilo u prihvatnim centrima u blizini granice sa Turskom, prenosi Rojters.\nMoskva navodi da ruske snage, zajedno sa sirijskom vojskom i proiranskim milicijama žele da spriječe terorističke napade militanata Al Kaide, za koje tvrdi da napadaju naseljena područja pod kontrolom sirijske vlade.\nRusija je ranije ove nedjelja saopštila da je otvorila bezbjedne koridore kojima ljudi iz Idliba mogu da iz provincije pređu na područja pod vladinom kontrolom.


Deklaracija o upotrebi ćirilice u Loznici – PodrinjeINFO\n1512 Views February 28, 2015 No Comments\tPodrinje Tomislav Živanović\nSkupština grada Loznica usvojila je Deklaraciju o upotrebi ćiriličnog pisma, kojom se sva pravna i fizička lica pozivaju da u skladu sa Ustavom i zakonom koriste ćiriličo pismo. Predsednik Skupštine Jovan Todorović napisao je danas na svom Fejsbuk profilu da je Gradsko veće obavezno da svojim merama motiviše sva pravna lica, te da kada god je moguće, svi natpisi, uključujući i nazive firmi budu ispisani ćirilicom.\n“Veće će formirati posebnu stručnu radnu grupu sa zadatkom da razmotri i druge mere motivacije i olakšica, kako bi Loznica, sledeći Vuka Karadžića, velikana ovog grada, prednjačila u upotrebi ćiriličnog pisma”\nnapisao je u svojoj objavi Todorović. Deklaracija je jednoglasno usvojena juče u Skupštini. Na sednici je doneta i Odluka o kreditnom zaduženju Grada u iznosu od 110 miliona dinara, radi završetka radova u rekonstrukciji ulice Bakal Milosava. Na predlog gradonačelnika Vidoja Petrovića usvojen je zaključak kojim se Gradsko veće i Gradsko odeljenje za finansije, obavezuju da pokrenu postupak kreditnog zaduženja u iznosu do 200 miliona dinara, kako bi se realizovao projekat rekonstrukcije ulice Drinska u Lozničkom Polju.\nNema brige od azilanata u Banji


A. J. 14. januara 2021. 02:56\nOn je rekao da je osoblje insistiralo da mu predaju prtljag koji će biti „sigurniji u njihovim rukama“.\nIako je Ikem dao dve torbe sa brojevima, one više nikada nisu pronađene, a policijskom istragom je utvrđeno da nikada nisu ni napustile Lagos.\nVisoki sud u Lagosu je na saslušanju čuo da je Ikem dugo tražio torbe u prethodnih 12 godina, išao je u Guangžu i Dubai nekoliko puta.\nIz aviokompanije su se žalili da je nigerijska kompanija za prtljag (NAHCO) odgovorna za sav prtljag koji prođe kroz Murtala Muhamed aerodrom u Lagosu.\nMeđutim, sudija Muslim Hasan je presudio u korist oštećene strane, zaključivši da prevoznik nije dovoljno opovrgnuo Ikemove tvrdnje, pa je naredio Emiratima da plati 1,63 miliona dolara i još 120.000 dolara kompenzacije.\n„Smatram Emirat erlajns odgovornim jer nisu svom putniku dali torbu u kojoj je bilo 1,63 miliona dolara“, rekao je sudija.\nPortparol Emirata rekao je za Simpl Flajing da će se aviokompanija žaliti.\n„Emirati su već uputili žalbu po ovom pitanju i čvrsto ćemo braniti naš stav“, rekao je on.


Nastavak istrage o ubistvu Brisa Tatona\nSveće u znak sećanja na Brisa Tatona u Beogradu\nDanas je u Okružnom sudu u Beogradu nastavljena istraga o teškom ubistvu Brisa Tatona i to saslušanjem optuženih.\nDvojica od 13 osumnjičenih za umešanost u ubistvo francuskog državljanina Brisa Tatona nisu se pojavili pred istražnim sudijom Okružnog suda u Beogradu i za njima bi mogla da bude raspisana poternica. Oni se, kao i preostala desetorica okrivljenih koji su u pritvoru, terete za teško ubistvo, a jedan od optuženih se brani sa slobode.\nPortparolka Okružnog suda u Beogradu Ivana Ramić izjavila je da je sudija naložio da mu se dostave obdukcioni nalaz, medicinska dokumentacija i video snimci napada.\nRamićeva kaže da je njima po zakonu poslat poziv, a da je po poštanskoj povratnici taj poziv i uručen. „Poziv je očigledno primio neko od članova porodice. Oni se, međutim nisu odazvali, nisu se danas pojavili na zakazanom saslušanju. S obzirom da se radi o licima osumnjičenim za teško krivično delo ubistvo koji su obuhvaćeni zahtevom za sprovođenje istrage, posle ovoga istražni sudija doneće odluku u pogledu predloga da se prema tim licima pokrene istraga i odredi pritvor“, objasnila je Ivana Ramić.\n,Kada svi optuženi budu saslušani, počeće ispitivanje svedoka. Očekuje se takođe da u sud stigne nalaz sa obdukcije, a kasnije i rezultati toksikološke analize. Sudija je tražio i celokupnu medicinsku dokumentaciju Tatona iz Kliničkog centra, a zatražen je i video zapis događaja, koji poseduje MUP.\nInače, na početku istrage izjave su dali roditelji Brisa Tatona, koji tada nisu želeli da se obrate javnosti, ali su mediji objavljivali, pozivajući se na nezvanične izvore, da su Alen i Suzan Taton govorili o tome da je njihov sin Bris u Beograd došao samo turistički, a da je na utakmicu planirao da ide kada je, po dolasku, saznao da se održava.\nPolicija je, podsećamo, uhapsila 11 osoba osumnjičenih za ovaj napad, od kojih jedan ima 27, a ostali između 18 i 22 godine.\nBris Taton preminuo je 29. septembra od posledica batina koje je dobio 12 dana ranije od fudbalskih huligana u kafiću na Obilićevom vencu.


Seminar o vještinama prezentacije i javnog nastupa | Privredna komora Crne Gore\nSeminar o vještinama prezentacije i javnog nastupa\nPrivredna komora Crne Gore u saradnji sa Hanns Seidel Fondacijom iz Njemačke je danas organizovala seminar na temu: Vještine prezentacije i javnog nastupa.\nPredavač na seminaru je bio dugogodišnji novinar i trener u oblasti javnog nastupa i odnosa sa javnostima Nebojša Andrić, koji je okupio oko šezdeset slušalaca iz različitih crnogorskih preduzeća.\nUvodno obraćanje su imali dr Mladen Perazić, rukovodilac Sektora za obrazovanje u Privrednoj komori i Lutz Kober, rukovodilac Predstavništva Hans Zajdel Fondacije za Srbiju i za Crnu Goru.\nLutz Kober je predstavio Fondaciju iz Njemačke, čiji je cilj doprinošenje razvoju ljudskih resursa u našoj i drugim državama. On je istakao da se postižu dobri rezultati na ovom planu, a da im je Privredna komora Crne Gore jedan od najznačajnijih partnera sa kojom su uspostavili poslovne ali i prijateljske odnose, kazao je Kober.\nCilj organizovanja seminara je bio da polaznici unaprijede znanja o vještinama prezentacije i javnog nastupa u savremenom okruženju kao značajnog elementa za dalje poslovanje. Značaj ove teme se ogleda u činjenici da je jedan od važnih zadataka poslovnih ljudi predstavljanje organizacije u okruženju, držanje govora u različitim okolnostima, prezentovanje ideja, poslovnih informacija, problema, projekata i planova. Nastupi pred širim auditorijem su postali esencijalni segment komunikacije na svim nivoima organizacije i sastavni dio većine poslova. Prezentacije i govori klijentima, dioničarima i partnerima, kao i nastupi u javnosti, sastavni su dio posla čiji rezultati bitno zavise o njihovim komunikacijskim, a posebno prezentacijskim vještinama.\nSeminar je bio interaktivnog tipa i predavač se potrudio da polaznicima prenese znanje iz ove oblasti, počevši od osmišljavanja poruke, njenih osobina i procesu prenošenja informacija, zatim vještine javnog govora, značaju verbalne dimenzije, a onda i njene usaglašenosti sa neverbalnom komunikacijom. Uz sve to, gospodin Andrić je učesnicima seminara dao mnoštvo savjeta o odgovarajućem nastupu prilikom davanja izjava u kriznim situacijama.\nNa kraju seminara, većina učesnika je konstatovala da je potrebno organizovati još ovakvih i sličnih seminara.


Festival dečjeg stvaralaštva Na Kalemegdanu | Centar za smeštaj i dnevni boravak dece i omladine ometene u razvoju Beograd\nPočetna » Vesti » Festival dečjeg stvaralaštva Na Kalemegdanu\nU petak, 10. Oktobra ispred paviljona “Cvijeta Zuzorić,” održan je “Festival dečjeg stvaralaštva,” prezentacija na otvorenom dečjeg stvaralaštva, udruženja i organizacija koja se bave decom i porodicom.\nFestival je otvorio Andreja Mladenović, zamenik gradonačelnika Beograda, koji je zahvalio svim učesnicima “Dečje nedelje” i ovog Festivala na učešću, naglasivši da moramo imati u vidu da bez srećne porodice nema ni srećnog deteta. Posetiocima festivala obratili su se i Iva Eraković i Božidar Pešev iz Prijatelja dece Srbije i Prijatelja dece Beograda, sa zajedničkom porukom da sva deca zaslužuju isti stepen pažnje i ljubavi. U muzičko-scenskom programu predstavljanja dečjeg stvaralaštva nastupilo je oko 270 dece i mladih predškolskog, osnovnoškolskog i srednjoškolskog uzrasta, horovi, folklorne grupe, korisnici DB Stari grad i DB Šekspirova, učenici specijalnih škola i deca i mladi iz marginalizovanih grupa.\nTom prilikom otvorena je i izložba dečjih radova na temu “Dečje nedelje” i dodeljene diplome i nagrade za najuspešnije likovne radove. Festival se održava u okviru obeležavanja “Dečje nedelje”, koju organizuju Prijatelji dece, a pod pokroviteljstvom Ministarstva za rad, zapošljavanje, boračka i socijalna pitanja i Grada Beograda.


U Dimitrovgradu održana obuka na temu “Poboljšanje društvenog aktivizma i statusa mladih” - Far\nU Edukativno-obrazovnom centru u Dimitrovgradu održana je obuka na temu “Poboljšanje društvenog aktivizma i statusa mladih”. Obuka se organizuje u okviru projekta „Poboljšanje društvenog položaja i statusa mladih putem podizanja kapaciteta mladih na teritoriji opštine Dimitrovgrad“, kojeg finansira Opština Dimitrovgrad, a sprovodi NVO „Lokalna Kuća Razvoja Brus“ i Udruženje građana „Građanske inicijative Caribrod“.\nObuku su vodila dva trenera sa značajnim iskustvom u ovoj oblasti – Vladica Pavlović, predsednik nevladine organizacije “Lokalna kuća razvoja Brus” i menadžer projekta i Nenad Krstić, predsednik Udruženja građana “Evrokontakt” iz Kruševca. Učestvovali su učenici osnovne škole “Hristo Botev”, gimnazije “Sveti Kirilo i Metodije” i ostali zainteresovani građani.\nPavlović je istakao da je cilj projekta da se mladi starosti od 15 do 30 godina animiraju da više učestvuju u društvenom životu i odlučivanju kako bi se, kako kaže, poboljšao društveni aktivizam mladih. Prema njegovim rečimam akcenat je stavljen na jačanje učeničkih kapaciteta što se tiče učeničkih preduzetništva i razvoju omladinskog preduzetništva. Navodi da u svim zemljama sveta uz formalno obrazovanje kroz koje učenici prolaze, osnovna škola, srednja škola, fakulteti, neophodno je da imaju i neformalno obrazovanje kako bi stekli nova poslovna i razvojna znanja i veštine, koja će u životu upotrebiti kada budu trasirali svoj poslovni i životni put.\n“Što se tiče realizacije projekta, mi smo do sada izvršili javnu medijsku prezentaciju samog projekta putem Radio-televizije Caribrod i Internet portala FAR, a isto tako smo izradili promotivni materijal, kao i web sajt mladidimitrovgrad.site. Sajt je posvećen mladima na teritoriji opštine Dimitrovgrad i na njemu se mogu pronaći sve informacije u vezi projekta, kao i informacije o konkursima koji se tiču mladih i razvoja seoskog etno-turizma na terotoriji opštine i razvoja poljoprivredno-prehrambene industrije, pošto opština Dimitrovgrad po konfiguraciji terena pruža nemerljive resurse i potencijale za razvoj ove grane industrije”, naveo je Pavlović.\nObuka će biti održana i 28. oktobra u Edukativno-obrazovnom centru u 12:30 časova.\nU Dimitrovgradu 27. i 28. oktobra obuka na temu “Poboljšanje društvenog aktivizma i statusa mladih” Obuka „Lokalni ekonomski razvoj“ 6. i 7. decembra u Dimitrovgradu Realizovan projekat unapređenja operativno-tehničkih kapaciteta za delovanje u vanrednim situacijama Radio kluba “Dimitrovgrad“ U toku realizacija projekta „Šta smo mi bez korena?“ nevladine organizacije „Fokus Caribrod“\ncaribrodDimitrovgradGrađanske inicijative CaribrodLokalna kuća razvoja BrusmladiNenad KrstićobukaPoboljšanje društvenog aktivizma i statusa mladihprojekatUdruženje građana EvrokontaktVladica Pavlović


Kosovski ministar Čeku u Preševu - Bujanovačke\nPočetna KOSOVO Kosovski ministar Čeku u Preševu\nKosovski ministar Čeku u Preševu\nBujanovačke21. feb 2022.KOSOVO, NASLOVNA, POLITIKA0\nBujanovac, Preševo, 21. februar 2022. Kosovski ministar kulture, omladine i sporta Hajrula Čeku poručio je danas u Preševu da će “kosovska vlada nastaviti da radi na unapređivanju saradnje sa Preševskom dolinom.\n-Saradnju koju smo započeli pre izvesnog vremena sastancima u Prištini, još jednom ovde potvrđujemo. Veoma sam srećan što kao nastavak napora Vlade da unapredi saradnju sa Preševskom dolinom, doprinosimo i dimenziji kulturne saradnje. Razgovarali smo o zajedničkim pitanjima i veoma sam srećan što smo se obavezali da povećamo kulturnu mobilnost, saradnju između institucija u oblasti kulture i kulturnog nasleđa – rekao je Čeku nakon sastanka sa predsednicom opštine Preševo Arditom Sinani, prenosi prištinski Kosova Press.\nSinani je naglasila da su posete kosovskih ministara ohrabrujuće i da se time pokazuje interesovanje „za podizanje svesti o položaju Albanaca Preševske doline“.\n-Posebno je poseta Čekua učinila je da se osećamo ponosnije i smognemo snage da sve ove procese nastavimo i napredujemo. Kultura i kulturno nasleđe su izvor otpora, a mi otporom prema stalnoj diskriminaciji koju vrši zvanični Beograd čuvamo nasleđe i kulturu – rekla je Sinani.\nDodala je da je sa ministrom razgovarala o raspodeli i korišćenju sredstava koje je izdvojila kosovska vlada za Bujanovac, Preševo i Medveđu.\nKrajem januara Bujanovac i Preševo je posetio i kosovski ministar Liburn Aliu, a ministarka spoljnih poslova Donika Gervala je na jugu Srbije boravila u decembru.\nTAGArdita Sinani hajrula čeku kosovski ministar preševo\nPrevious PostMeštani Đakovičke: Kanalizacija i rupe po ulici, nadležni ne reaguju Next PostI Ljiljance ima kandidata za poslanika - Slavoljub Ristić na listi koalicije DSS - Monarhisti


Arsović: Biće ovo moje najbolje Igre - SportFem\nArsović: Biće ovo moje najbolje Igre\nOvo će biti moje treće Olimpijske igre, imam više iskustva i verujem da ću napraviti bolji rezultat nego što sam imala u Londonu i Riju. To me motiviše i daje mi vetar u leđa, rekla je srpska reprezentativka u streljaštvu Andrea Arsović.\nSrbiju će na Igrama u Tokiju predstavljati sedmoro strelaca, među njima je i višestruka evropska šampiona Andrea Arsović.\n„Sa svojim timom sam tokom pauze pokušala što pre da se prilagodim na novonastale stvari kako bih bolje podnela sve napore koji me čekaju. Olakšavajuća okolnost mi je bila ta što je savez organizovao dodatnih 10 takmičenja za nas koji smo obezbedili normu za Igre. Ti susreti šampiona su bili velika stvar i nismo ispali iz forme“, kaže Arsović.\nPrvenstvo Evrope u streljaštvu koje je nedavno održano u Osijeku bilo je prvo takmičenje posle više od 10 meseci, a uskoro je očekuje još jedno takmičenje, svojevrsna priprema za Igre.\n„Prvi put smo se susreli sa merama koje ćemo imati na Olimpijskim igrama. Za tri nedelje ću se takmičati na Svetskom kupu i to će biti dobro zagrevanje za ono što sledi, da vidimo u kakvoj smo formi.“\nArsović je u Londonu 2012. godine ostvarila najbolji rezultat na Olimpijskim igrama – 15. mesto u disciplini vazdušna puška na 10 metara.\nSrodni članciAndrea ArsovićOlimpijske igrepopularno\nDo Tokija još 50 dana, Srbija sa 70 predstavnika


kalifat - Sputnjik Srbija\n22:21 14 April 2021\nAmerički predsednik Donald Tramp izjavio je, povodom oslobođenja sirijskog grada Rake, da je kraj „kalifata“ veoma blizu, da će njegovi lideri odgovarati, a da će SAD podržati politički proces za rešavanje krize u Siriji.\nSirijska armija je uz podršku savezničkih formacija organizovala četiri humanitarna koridora za izvođenje civilnog stanovništva iz grada Rake, saopštio je izvor iz Oružanih snaga Sirije.\nOdbijanjem da se kroz Siriju izgradi gasovod kojim bi se katarski gas izvozio u Evropu, sirijski predsednik Bašar el Asad dao je šlagvort Vašingtonu da započne kampanju za njegovo svrgavanje, smatra američki publicista i nećak bivšeg predsednika SAD Robert Kenedi Mlađi, piše „Politiko“.\nTeroristi DAEŠ-a formirali su kalifat na filipinskom ostrvu Mindano, a stručnjaci smatraju da je njihov glavni cilj da usmere svoje terorističke napade na Australiju, piše list Australijen.\nBritanski list Gardijan objavio je dokumente terorističke organizacije DAEŠ (takozvana Islamska država) koji svedoče o brižljivo osmišljenim planovima za konsolidaciju vlasti i izgradnju „države“.


"Uželela sam se trka i takmičenja, jer od novogodišnje trke u Sao Paolu nisam imala nijedno takmičenje. Sigurna sam da sam dobro radila u ovom periodu. Trenirala sam u Portugalu, Užicu, Ulcinju i Zlataru, u mojoj staroj bazi na Zlatiboru i sada je red da se taj rad pozlati", rekla je Jevtićeva.\n"Uvek je lepo trčati u Beogradu, a posebno u aprilu. April u Beogradu je veoma lep, jedan poznati muzički hit nosi taj naziv, a moj beogradski aprilski hit, kao što kaže moj trener Slavko Kuzmanović, traje duže - 21 kilometar, ali spremna sam za njega", rekla je Jevtićeva.\nTrener Kuzmanović je takođe optimista.\n"Učešće u polumaratonu se uklapa u Oliverin program i pripreme za nastup u Kupu Evrope u Beogradu i maratonsku trku na Evropskom prvenstvu u Barseloni u kojoj brani srebrnu medalju iz Geteborga", rekao je Kuzmanović.\n"Pored toga, možemo da poredimo rezultat sa ranijim rezultatima i da precizno utvrdimo da li smo dobro radili proteklih meseci", rekao je Kuzmanović.\nBeogradski maraton održaće se u nedelju 18. aprila.


Erdogan: Borci za ljudska prava zatvaraju oči pred dešavanjima u Francuskoj\nBeta 10. decembra 2018. 15:40\nTurski predsednik Redžep Tajip Erdogan optužio je danas aktiviste za ljudska prava da zatvaraju oči pred demonstracijama „Žutih prsluka“ u Francuskoj, a da su bili brzi u osudi Ankare tokom protesta u Istanbulu 2013. godine.\n„Oni koji su stali u zaštitu ljudskih prava tokom protesta u Istanbulu postali su slepi, gluvi i nemi u pogledu onoga što se dešava u Parizu“, rekao je Erdogan u govoru koji je prenela turska televizija.\nOni je rekao da su aktivisti za ljudska prava mobilisali ceo svet tokom protesta u Istanbulu i da su to učinili zato što se radilo o Turskoj.\n„Sada je vreme da reagujete na isti način“, poručio je Erdogan povodom protesta u Francuskoj.\nTurska je često na meti kritika evropskih zemalja i organizacija za ljudska prava zbog nepoštovanja vladavine prava proteklih godina.\nTokom protesta „Žutih prsluka“ u subotu u Francuskoj uhapšeno je 1.723 osoba, a njih 1.220 je zadržano u pritvoru, pokazuju podaci ministarstva unutrašnjih poslova Francuske.


Ministar poljoprivrede, šumarstva i vodoprivrede Srbije Branislav Nedimović i ministar rudarstva, industrije i trgovine Irana Mohamed Šariatmadari dogovorili su danas proširenje saradnje u sektoru poljoprivrede u najskorijem periodu i to kroz konkretne oblasti.\nKada je reč o proizvodima koji će se izvoziti iz Srbije, prioritet će imati suncokretovo ulje i ovčije meso za kojima postoji velika potražnja na iranskom tržištu i gde se očekuje da će naši proizvođači imati dobar ekonomski interes, navodi se u saopštenju Ministarstva poljoprivrede.\nU isto vreme, sa iranske strane je predloženo da se na tržištu naše zemlje obezbedi veći prodor za proizvode poput pistaća i urme.\nDve zemlje su takođe dogovorile i nastavak saradnje na ekspertskom nivou kako bi se obezbedila kontinuirana saradnja u svim oblastima agrara koje su od zajedničkog interesa, navodi se u saopštenju.\nGRČKI INVESTITOR OTVARA FABRIKU KOD TRGOVIŠTA Proizvodiće dve tone najfinijih slatkiša dnevno\nU Stajevcu kod Trgovišta su u toku završni radovi na opremanju i montaži opreme za Fabriku konditorskih proizvoda, za koju se očekuje da bude otvorena 15. septembra. Fabrika će, sa 50 radnika, početi proizvodnju u jednoj smeni, sa namerom da se taj broj duplira.


Vučić sutra sa kongresmenom Tedom Poom\n02.11.2018. 09:40 > 13:56\nPredsednik Srbije Aleksandar Vučić sastaće se sutra ujutru sa kongresmenom Tedom Poom, kopredsedavajućim Srpskog kokusa u Kongresu SAD.\nSastanak je zakazan u 9 sati u zgradi Generalnog sekretarijata predsednika Republike, saopštila je Služba za saradnju sa medijima predsednika.\nTed Po će se tokom boravka u Beogradu sastati i sa predsednicom Vlade Srbije Anom Brnabić, saopštila je vladina Kancelarija za saradnju sa medijima.\nRepublikanac Ted Po, jedan je od kongresmena koji su u pismu državnom sekretaru SAD Majku Pompeu zatražili da podrži Srbiju u njenim naporima da se dođe do rešenja za kosovski problem.\nOsam američkih kongresmena zatražilo je od državnog sekretara SAD Majka Pompea kontinuiranu podršku zalaganjima Srbije u cilju traganja za mirnim, održivim i kroz pregovore postignutim rešenjem za odnose sa Kosovom. Kongresmeni su u pismu Pompeu naveli da bi takva diplomatska prekretnica ne samo dala mogućnost postizanja trajnog mira i stabilnosti na Balkanu, već bi još jednom potvrdila istrajnu posvećenost SAD transatlantskoj bezbednosti.\nAmerički kongresmen poručuje: Beogradu i Prištini pružiti prostor i vreme da postignu međusobni dogovor